
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 682 

31 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόφαση της Επιτροπής Ανταγωνισμού για τον κα¬ 
θορισμό του ειδικότερου περιεχομένου της γνω¬ 
στοποίησης συγκέντρωσης επιχειρήσεων και η 
ρύθμιση κάθε άλλου σχετικού με αυτή θέμα¬ 
τος, σύμφωνα με την παρ. 3 του άρθρου 4α του 

ν.703/1977, όπως ισχύει. 1 

Απόφαση της Επιτροπής Ανταγωνισμού για τον κα¬ 
θορισμό του ειδικότερου περιεχομένου της γνω¬ 
στοποίησης συγκέντρωσης επιχειρήσεων και η 
ρύθμιση κάθε άλλου σχετικού με αυτή θέμα¬ 
τος, σύμφωνα με την παρ. 5 του άρθρου 4β του 
ν.703/1977, όπως ισχύει. 2 


Α ΠΟΦΑΣΕΙ Σ 

(1) 

Απόφαση της Επιτροπής Ανταγωνισμού για τον καθορι¬ 
σμό του ειδικότερου περιεχομένου της γνωστοποίη¬ 
σης συγκέντρωσης επιχειρήσεων και η ρύθμιση κάθε 
άλλου σχετικού με αυτή θέματος, σύμφωνα με την 
παρ. 3 του άρθρου 4α του ν. 703/1977, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 
(ΑΠΟΦΑΣΗ ΑΡΙΘΜ. 302Λ//2006) 

Συνεδρίασε στην αίθουσα Συνεδριάσεων του 1ου ορό¬ 
φου, του κτιρίου των Γραφείων της (Κότσικα ΙΑ και 
Πατησίων), την 5η Μαΐου 2006, ημέρα Παρασκευή και 
ώρα 10:30, με την εξής σύνθεση: 

Πρόεδρος: Σπυρίδων Ζησιμόπουλος. 

Μέλη: Αριστομένης Κομισόπουλος. 

Αριστέα Σινανιώτη. 

Φαίδων Στράτος. 

Γαρυφαλιά Αθανασίου. 

Δέσποινα Κλαβανίδου, λόγω κωλύματος, 
του τακτικού Σπυρίδωνα - Βασιλείου Χριστιανού. 
Απόστολος Ρεφενές. 

Δημήτριος Γιαννέλης. 

Ελίζα Αλεξανδρίδου, και 
Γεωργία Μπεχρή - Κεχαγιόγλου 


Κατόπιν εντολής Προέδρου, στη συνεδρίαση είχαν 
προσκληθεί να συμμετέχουν και τα Αναπληρωματικά 
Μέλη. Από τα Αναπληρωματικά Μέλη παρακολούθη¬ 
σαν τη συνεδρίαση οι: Νικόλαος Γεράσιμος, Βασίλειος 
Πατσουράτης, Ευθύμιος Πουρναράκης, Χρήστος Κων- 
σταντάτος, Γεώργιος Σωτηρόπουλος και Αθανάσιος 
Στεφόπουλος. 

Τα λοιπά Τακτικά και Αναπληρωματικά Μέλη δεν προ- 
σήλθαν λόγω δικαιολογημένου κωλύματος. 

Τα πρακτικά τήρησε η Γραμματέας Όλγα-Ανίτα Ρα- 
φτοπούλου. 

Θέμα της συνεδρίασης ήταν ο καθορισμός του ειδικό¬ 
τερου περιεχομένου της γνωστοποίησης συγκέντρωσης 
επιχειρήσεων και η ρύθμιση κάθε άλλου σχετικού με 
αυτή θέματος, σύμφωνα με την παρ. 3 του άρθρου 4α 
του ν. 703/1977, όπως ισχύει. 

Η Επιτροπή Ανταγωνισμού, λαμβάνοντας υπόψη την 
εισήγηση της Γενικής Διεύθυνσης Ανταγωνισμού την 
οποία ανέπτυξε η εκτελούσα χρέη προσωρινής Προϊ- 
σταμένης στο Τμήμα Μελετών και Διαχείρισης Πληρο¬ 
φοριών του Γραφείου Γενικού Διευθυντή, Έλενα Νικο- 
λάίδου, και έπειτα από διαλογική συζήτηση μεταξύ των 
μελών της, αποφασίζει ομόφωνα για τον καθορισμό 
του περιεχομένου και του τύπου της κατά το άρθρο 
4α γνωστοποίησης συγκέντρωσης επιχειρήσεων, όπως 
αυτό αποτυπώνεται στο έντυπο που επισυνάπτεται 
στην παρούσα απόφαση. 

ΕΝΤΥΠΟ ΓΝΩΣΤΟΠΟΙΗΣΗΣ 
ΣΥΓΚΕΝΤΡΩΣΗΣ ΕΠΙΧΕΙΡΗΣΕΩΝ 
(σύμφωνα με το άρθρο 4α του ν. 703/1977) 

ΕΠΙΤΡΟΠΗ ΑΝΤΑΓΩΝΙΣΜΟΥ - ΑΘΗΝΑ 2006 

1. ΟΔΗΓΙΕΣ 

1.1. Σκοπός του Παρόντος Εντύπου 

Στο παρόν έντυπο προσδιορίζονται οι πληροφορίες 
που υποβάλλονται στην Επιτροπή Ανταγωνισμού από 
τους κατά το άρθρο 4α του ν.703/1977, όπως ισχύει, 
υπόχρεους σε γνωστοποίηση συγκέντρωσης επιχειρή¬ 
σεων, η οποία υπόκειται στις ρυθμίσεις της εν λόγω 
διάταξης. 

1.2. Ποιοι Υποχρεούνται να Υποβάλλουν Γνωστοποίηση 
Συγκέντρωσης 

1.2.1. Υποχρεούνται σε γνωστοποίηση: 

Όταν η συγκέντρωση αποτελεί αντικείμενο συμφωνίας 
των επιχειρήσεων που συμμετέχουν σ’ αυτήν, η καθεμιά 
από αυτές, μεμονωμένα ή από κοινού. 1 

Σε όλες τις άλλες περιπτώσεις, τα πρόσωπα, οι επι¬ 
χειρήσεις ή οι ομάδες προσώπων ή επιχειρήσεων, που 
αποκτούν έλεγχο στο σύνολο ή σε τμήματα μιας ή 
περισσοτέρων επιχειρήσεων. 2 

1.2.2. Την γνωστοποίηση υπογράφουν τα προαναφερθέ- 
ντα πρόσωπα ή οι νόμιμοι εκπρόσωποι ή οι πληρεξούσιοι 
δικηγόροι αυτών. Οι νόμιμοι εκπρόσωποι και οι πληρε¬ 
ξούσιοι δικηγόροι οφείλουν να υποβάλλουν με τη γνω¬ 
στοποίηση και τα σχετικά νομιμοποιητικά έγγραφα. 

1.2.3. Κάθε υπόχρεος προς γνωστοποίηση, που συ¬ 
μπληρώνει το παρόν έντυπο, φέρει την ευθύνη για την 
ακρίβεια των πληροφοριών που παρέχει. 

1.3. Η Ανάγκη Ακριβούς και Πλήρους Γνωστοποίησης. 

Όλες οι πληροφορίες και τα στοιχεία που ζητούνται 

με το παρόν έντυπο πρέπει να είναι ακριβή και πλήρη 
και να καταγράφονται στα αντίστοιχα τμήματα του 
εντύπου. Σε περίπτωση κατά την οποία τα γνωστοποι¬ 
ούντο μέρη παράσχουν εκ προθέσεως ή εξ αμελείας, 
λανθασμένα ή παραπλανητικά στοιχεία, η Επιτροπή 
Ανταγωνισμού μπορεί να κάνει χρήση του άρθρου 25 
του νόμου και να επιβάλει στα γνωστοποιούντο μέρη 
τα αναφερόμενα στο άρθρο αυτό πρόστιμα. 

1.4. Πώς Υποβάλλεται η Γνωστοποίηση 

1.4.1. Οι γνωστοποιήσεις συντάσσονται με βάση το 
παρόν έντυπο, στην ελληνική γλώσσα, η οποία είναι και 
η επίσημη γλώσσα της διαδικασίας. 

1.4.2. Το πρωτότυπο του παρόντος εντύπου, συμπληρω¬ 

μένο σε όλα του τα τμήματα, καθώς και τα απαιτούμενα 
συνοδευτικά έγγραφα υποβάλλονται στην Επιτροπή 
Ανταγωνισμού. Το συμπληρωμένο έντυπο υποβάλλε¬ 
ται απαραίτητα και σε ηλεκτρονική μορφή (ΘΩ ΒΟΜ, 
δισκέττα ή αποστολή του εντύπου στην ηλεκτρονική 
διεύθυνση:.(αίθραηΙ.ρΓ) . 3 

Η γνωστοποίηση συνοδεύεται με τη ποινή του απα- 
ραδέκτου, από γραμμάτιο καταβολής στο αρμόδιο δη¬ 
μόσιο ταμείο παραβόλου χιλίων πενήντα (1050) ευρώ. Η 
γνωστοποίηση υποβάλλεται στη διεύθυνση: 

ΕΠΙΤΡΟΠΗ ΑΝΤΑΓΩΝΙΣΜΟΥ 
ΓΕΝΙΚΗ ΔΙΕΥΘΥΝΣΗ ΑΝΤΑΓΩΝΙΣΜΟΥ 
Κότσικα ΙΑ και 28ης Οκτωβρίου, 104 34 Αθήνα 

1.4.3. Η γνωστοποίηση παραδίδεται στην Επιτροπή 
Ανταγωνισμού κατά τις εργάσιμες ημέρες και ώρες. Η 
παράδοση μπορεί να γίνει: (α) ιδιοχείρως έναντι αποδεί- 
ξεως ή (β) με ταχυμεταφορά ή ως συστημένη επιστολή, 
συνοδευόμενη από απόδειξη παραλαβής. 


1 Σύμφωνα με την Απόφαση Αριθ. 43/1996 της Επιτροπής Ανταγωνι¬ 
σμού, στις μεν περιπτώσεις των συγχωνεύσεων υποχρεούνται σε γνω¬ 
στοποίηση όλες οι συγχωνευμένες επιχειρήσεις, στις δε περιπτώσεις 
των συμφωνιών επί τη βάσει των οποίων είτε αποκτάται κοινός έλεγχος 
ΟοϊηΙ οοηίΓοΙ) υφιστάμενης επιχείρησης ή επιχειρήσεων από περισσότερα 
του ενός πρόσωπα ή επιχειρήσεις, είτε ιδρύεται από κοινού ελεγχόμενη 
εταιρεία, υποχρεούνται σε γνωστοποίηση της συγκέντρωσης όλες οι 
επιχειρήσεις που συμμετέχουν στη συμφωνία. 

2 Σύμφωνα με την Απόφαση 43/1996 της Επιτροπής Ανταγωνισμού, 
υποχρεούνται σε γνωστοποίηση τα πρόσωπα ή επιχειρήσεις που καθ’ 
οιονδήποτε τρόπο (με ή χωρίς συμφωνία) αποκτούν τον αποκλειστικό 
έλεγχο άλλης επιχείρησης ή επιχειρήσεων. 

3 Για την ηλεκτρονική διεύθυνση που θα ισχύει, θα ενημερώνεστε 
από τη σχετική σελίδα του διαδικτυακού τόπου της Επιτροπής Αντα¬ 
γωνισμού (νννννν.βραπί.αΓ) ή από τα γραφεία της Επιτροπής Ανταγω¬ 
νισμού. 


1.4.4. Τα συνοδευτικά έγγραφα υποβάλλονται σε πρω¬ 
τότυπο ή/και ακριβή αντίγραφα του πρωτοτύπου. Στη 
δεύτερη περίπτωση, τα γνωστοποιούντο μέρη βεβαι¬ 
ώνουν για την πληρότητα και την ακρίβειά τους. Επί¬ 
σης, τα έγγραφα αυτά υποβάλλονται στη γλώσσα στην 
οποία έχουν συνταχθεί και, εφόσον η γλώσσα αυτή δεν 
είναι η ελληνική, σε επίσημη μετάφραση στα ελληνικά. 
Για την ορθότητα και την ακρίβεια της μετάφρασης 
μπορούν να βεβαιώσουν οι πληρεξούσιοι δικηγόροι των 
μερών. 

1.5. Απόρρητα Στοιχεία 

Τα άρθρα 27 και 8 παρ. 7 του ν. 703/1977, όπως ισχύει, 
ρυθμίζουν τα της προστασίας απορρήτων στοιχείων και 
εμπιστευτικών εμπορικών πληροφοριών. 

Τα γνωστοποιούντο μέρη, εφόσον θεωρούν ότι ορισμέ¬ 
να από τα στοιχεία ή τις πληροφορίες που υποχρεού- 
νται να παράσχουν στην Επιτροπή αποτελούν απόρρητα 
επιχειρηματικά στοιχεία, τα οποία εάν δημοσιευθούν ή 
κοινοποιηθούν καθ’ οιονδήποτε τρόπο σε τρίτους εν¬ 
δέχεται να θίξουν τα συμφέροντά τους, δύνανται να 
υποβάλουν τα στοιχεία αυτά χωριστά, με την ένδειξη 
«Επιχειρηματικό Απόρρητο» σε κάθε σελίδα. 

Στην περίπτωση αυτή θα πρέπει να τεκμηριώνουν 
για κάθε στοιχείο ή πληροφορία τους λόγους για τους 
οποίους τα θεωρούν απόρρητα. 

1.6. Ορισμοί και Συμπληρωματικές Οδηγίες 

Συγκέντρωση Επιχειρήσεων: Συγκέντρωση επιχειρή¬ 
σεων πραγματοποιείται α) όταν συγχωνεύονται με κάθε 
τρόπο δύο ή περισσότερες προηγουμένως ανεξάρτητες 
επιχειρήσεις, β) όταν ένα ή περισσότερα πρόσωπα που 
ελέγχουν ήδη τουλάχιστον μια επιχείρηση, ή μια ή πε¬ 
ρισσότερες επιχειρήσεις, αποκτούν άμεσα ή έμμεσα τον 
έλεγχο του συνόλου ή τμημάτων μιας ή περισσοτέρων 
άλλων επιχειρήσεων. 

Γνωστοποιούν Μέρος ή Γνωστοποιούντο Μέρη: Το 
πρόσωπο ή τα πρόσωπα ή η επιχείρηση ή επιχειρήσεις 
που προβαίνουν στην γνωστοποίηση. 

Μέρος(-η) που συμμετέχει(-ουν) στη συγκέντρωση/ 
Συμμετέχουσες Επιχειρήσεις: 

Τα εξαγοράζοντα και τα εξαγοραζόμενα μέρη ή τα 
συγχωνευόμενα μέρη, περιλαμβανομένων όλων των επι¬ 
χειρήσεων επί των οποίων αποκτάται ελέγχουσα συμ¬ 
μετοχή ή που είναι αντικείμενο δημόσιας προσφοράς. 
Αν δεν ορίζεται διαφορετικά σε κάποια ενότητα του 
παρόντος, οι όροι «γνωστοποιούν μέρος», «γνωστοποι¬ 
ούντο μέρη», «μέρος που συμμετέχει στη συγκέντρωση», 
«συμμετέχουσες επιχειρήσεις» κ,λπ. περιλαμβάνουν όλες 
τις επιχειρήσεις που ανήκουν στους ίδιους ομίλους με 
τα «μέρη» αυτά. 

Τα οικονομικά στοιχεία που ζητούνται στο έντυπο 
θα πρέπει να εκφράζονται σε «ευρώ» και με βάση τις 
μέσες συναλλαγματικές ισοτιμίες των ετών ή άλλων 
περιόδων αναφοράς. 

Όλες οι παραπομπές που περιέχονται στο παρόν έντυ¬ 
πο αναφέρονται σε άρθρα και παραγράφους του ν. 
703/1977, όπως ισχύει, εκτός αν ορίζεται διαφορετικά. 

2. ΕΝΤΥΠΟ ΓΝΩΣΤΟΠΟΙΗΣΗΣ 
ΤΜΗΜΑ 1 

Πληροφορίες για τα Μέρη 

1.1. Πληροφορίες ως προς το (-α) γνωστοποιούν (-τα) 
μέρος (-η). Αναφέρατε λεπτομερώς και με ακρίβεια τα 
εξής: 

1.1.1. Επωνυμία, διακριτικό τίτλο και διεύθυνση της 
έδρας της επιχείρησης. 

1.1.2. Ακριβές αντικείμενο εργασιών της επιχείρησης 
καθώς και τον καταστατικό της σκοπό. 

1.1.3. Όνομα, διεύθυνση, αριθμοί τηλεφώνου και τηλε- 
ομοιοτύπου, ηλεκτρονική διεύθυνση και ιδιότητα του 
αρμόδιου για την επικοινωνία προσώπου. 

1.1.4. Ονομα, διεύθυνση, αριθμοί τηλεφώνου και τηλε- 
ομοιοτύπου, ηλεκτρονική διεύθυνση αντικλήτου 1 του 
γνωστοποιούντος μέρους (ή καθενός από τα γνωστο¬ 
ποιούντο μέρη), στον οποίο μπορούν να αποστέλλονται 
ή να επιδίδονται έγγραφα και ιδίως επιστολές παροχής 
στοιχείων, κλητεύσεις και αποφάσεις της Επιτροπής 
Ανταγωνισμού. 

1.2. Πληροφορίες για τα άλλα μέρη 2 που συμμετέχουν 
στη συγκέντρωση. Αναφέρατε για καθένα από τα μέρη 
που συμμετέχουν στη συγκέντρωση (εκτός από το γνω¬ 
στοποιούν ή τα γνωστοποιούντο μέρη) λεπτομερώς και 
με ακρίβεια τα εξής: 

1.2.1. Επωνυμία, διακριτικό τίτλο και διεύθυνση της 
έδρας της επιχείρησης. 

1.2.2. Ακριβές αντικείμενο εργασιών της επιχείρησης 
καθώς και τον καταστατικό της σκοπό. 

1.2.3. Όνομα, διεύθυνση, αριθμοί τηλεφώνου και τηλε- 
ομοιοτύπου και ηλεκτρονική διεύθυνση, καθώς και ιδι¬ 
ότητα του αρμόδιου για την επικοινωνία προσώπου. 

1.2.4. Όνομα, διεύθυνση, αριθμοί τηλεφώνου και τηλε- 
ομοιοτύπου και ηλεκτρονική διεύθυνση αντικλήτου του 
συμμετέχοντος μέρους (ή καθενός από τα συμμετέχο- 
ντα μέρη), στον οποίο μπορούν να αποστέλλονται ή 
να επιδίδονται έγγραφα και ιδίως επιστολές παροχής 
στοιχείων, κλητεύσεις και αποφάσεις της Επιτροπής 
Ανταγωνισμού και των Υπηρεσιών της. 

1.3. Ορισμός νομίμων εκπροσώπων ή πληρεξουσίων 
δικηγόρων. 

Όταν οι γνωστοποιήσεις υπογράφονται από τους νομί¬ 
μους εκπροσώπους ή τους πληρεξουσίους των υπόχρε¬ 
ων σε γνωστοποίηση μερών, οι υπογράφοντες οφείλουν 
να προσκομίσουν τα σχετικά νομιμοποιητικά έγγραφα 
σε πρωτότυπο ή επικυρωμένο ακριβές αντίγραφο του 
πρωτοτύπου. 

Σε περίπτωση γνωστοποίησης από κοινού, ορίζεται 
κοινός εκπρόσωπος ή πληρεξούσιος και αναφέρατε 
τα λεπτομερή στοιχεία που ζητούνται στο σημείο 1.3.1. 
ενώ σε κάθε άλλη περίπτωση αναφέρατε τα λεπτομερή 
στοιχεία που ζητούνται στο σημείο 1.3.1. για τους εκπρο¬ 
σώπους ή πληρεξουσίους που έχουν εξουσιοδοτηθεί να 
ενεργούν για λογαριασμό κάθε μέρους που συμμετέχει 
στη συγκέντρωση, αναφέροντας ποιο μέρος εκπροσω¬ 
πεί έκαστος. 

Αναφέρατε τα ακόλουθα λεπτομερή στοιχεία για τα 
ανωτέρω πρόσωπα, που έχουν εξουσιοδοτηθεί να ενερ¬ 
γούν για λογαριασμό κάθε μέρους που συμμετέχει στη 
συγκέντρωση, αναφέροντας ποιο συμμετέχον μέρος 
εκπροσωπεί έκαστος: 

1.3.1. Όνομα, διεύθυνση, αριθμοί τηλεφώνου και τηλε- 
ομοιοτύπου, και ηλεκτρονική διεύθυνση του νομίμου 
εκπροσώπου ή πληρεξουσίου δικηγόρου. 

ΤΜΗΜΑ 2 

Λεπτομερή Στοιχεία για τη Συγκέντρωση 

2.1. Περιγράψτε τη φύση της γνωστοποιούμενης συ¬ 
γκέντρωσης, αναφέροντας ειδικότερα τα εξής: 

α) Αν η συγκέντρωση πραγματοποιείται δια συγχω- 


νεύσεως με κάθε τρόπο δύο ή περισσοτέρων ανεξαρ¬ 
τήτων προηγουμένως επιχειρήσεων, κατά την έννοια 
του άρθρου 4 παράγραφος 2 στοιχ. α του ν. 703/1977, 
όπως ισχύει. Διευκρινίστε την ειδικότερη μορφή της 
συγχώνευσης. 

β) Αν η συγκέντρωση πραγματοποιείται με την άμεση 
ή έμμεση απόκτηση, από ένα ή περισσότερα πρόσωπα, 
που ελέγχουν ήδη μια ή περισσότερες επιχειρήσεις του 
ελέγχου 3 του συνόλου ή τμημάτων μιας ή περισσοτέ¬ 
ρων επιχειρήσεων κατά την έννοια του άρθρου 4 παρ. 
2 στοιχ. β. 

γ) Σύντομη επεξήγηση της χρηματοοικονομικής διάρ¬ 
θρωσης της συγκέντρωσης. 

δ) Τη διάρθρωση του καθεστώτος ιδιοκτησίας και 
ελέγχου μετά την ολοκλήρωση της συγκέντρωσης. 

ε) Προσδιορίστε και περιγράψτε εν συντομία τις επι- 
μέρους σχετικές αγορές προϊόντων ή/και υπηρεσιών 
και τις σχετικές γεωγραφικές αγορές, που αφορά η 
γνωστοποιούμενη συγκέντρωση. 

Αιτιολογείστε τη συγκεκριμένη οριοθέτηση. 

2.2. Για καθεμία από τις συμμετέχουσες στη συγκέ¬ 
ντρωση επιχειρήσεις 4 , παρέχετε τα ακόλουθα στοιχεία 
για τα τρία (3) τελευταία οικονομικά έτη. 5 

2.2.1. Κύκλος εργασιών σε παγκόσμιο επίπεδο ετησίως 
(σε ευρώ). 

2.2.2. Κύκλος εργασιών σε εθνικό επίπεδο (α) συνολικά 
για όλες τις δραστηριότητες της συμμετέχουσας και (β) 
για κάθε μία επιμέρους σχετική αγορά προϊόντος ή/και 
υπηρεσίας, ετησίως (σε ευρώ). 

2.2.3. Εφόσον πρόκειται για πιστωτικά ιδρύματα ή 
ασφαλιστικές επιχειρήσεις αντί του κύκλου εργασιών 
παρατίθενται τα στοιχεία που αναφέρονται στο άρθρο 
4στ παρ. 4, 5, και 6. 

2.2.4. Το μερίδιο στην εθνική αγορά που κατέχει κάθε 
μια από τις συμμετέχουσες επιχειρήσεις για κάθε μια 
σχετική αγορά προϊόντος ή/και υπηρεσίας που αφορά 
η συγκέντρωση ετησίως. 6 

2.3. Αναλύστε τους οικονομικούς λόγους που οδήγη¬ 
σαν στην πραγματοποίηση της συγκέντρωσης. 

ΤΜΗΜΑ 3 

Καθεστώς Ιδιοκτησίας και Έλεγχος 7 

3.1. Κάθε ένα από τα μέρη που συμμετέχουν στη συ¬ 
γκέντρωση παρέχει κατάλογο όλων των επιχειρήσεων 
που ανήκουν στον ίδιο επιχειρηματικό όμιλο. Ο κατά¬ 
λογος πρέπει να περιλαμβάνει: 


1 Όταν η έδρα του υπόχρεου σε γνωστοποίηση βρίσκεται εκτός νομού 
Αττικής, διορίζεται υποχρεωτικά αντίκλητος. 

2 Περιλαμβάνεται και η προς εξαγορά επιχείρηση σε περίπτωση μη 
φιλικής/επιθετικής εξαγοράς, οπότε θα πρέπει να παρέχονται όσο το 
δυνατόν πιο λεπτομερή στοιχεία. 

3 Κατά την έννοια του άρθρου 4 παρ. 3. 

4 Όπως αυτές ορίζονται στο άρθρο 4στ παρ. 2, 3, και 5 του ν. 703/ 
1977. 

5 Ο κύκλος εργασιών του εξαγοράζοντος ή των μερών που συμμε¬ 
τέχουν στη συγκέντρωση προκύπτει από το άθροισμα των κύκλων 
εργασιών των επιχειρήσεων που ορίζει το άρθρο 4 στ παρ. 5 ν. 703/1977, 
όπως ισχύει, κατά τα οριζόμενα και στην παρ. 2 του άρθρου αυτού. Όταν 
η συγκέντρωση πραγματοποιείται με την απόκτηση τμημάτων μιας ή 
περισσότερων επιχειρήσεων, ασχέτως αν τα τμήματα αυτά έχουν ή όχι 
νομική προσωπικότητα, λαμβάνονται υπόψη, όσον αφορά τον μεταβι- 
βάζοντα, μόνο ο κύκλος εργασιών που αντιστοιχεί. 

6 Όπως υπολογίζεται βάσει του άρθρου 4 στ παρ. 1. 

7 Βλ. άρθρα 4 παρ. 3 και 4 και 4 στ παρ. 5. 

3.1.1. Όλες τις επιχειρήσεις που ελέγχονται άμεσα ή 
έμμεσα από τις συμμετέχουσες επιχειρήσεις στη συ¬ 
γκέντρωση. 1 

3.1.2. Όλες τις επιχειρήσεις ή πρόσωπα που ελέγχουν 
άμεσα ή έμμεσα τις επιχειρήσεις των συμμετεχουσών 
επιχειρήσεων στην συγκέντρωση. 2 

3.1.3. Όλες τις επιχειρήσεις που ελέγχουν άμεσα ή 
έμμεσα η κάθε μια επιχείρηση ή πρόσωπο που εμπίπτει 
στο σημείο 3.1.2. 

Για κάθε μια από τις ανωτέρω ζητούμενες καταχωρί¬ 
σεις, θα πρέπει να προσδιορίζεται ταυτόχρονα η φύση 
και τα μέσα του ελέγχου. 

3.2. Γ ια τα μέρη που συμμετέχουν στη συγκέντρωση 
και κάθε επιχείρηση ή πρόσωπο που αναφέρεται στις 
απαντήσεις του τμήματος 3.1, αναφέρατε προηγούμενες 
συγκεντρώσεις ή ίδρυση νέων επιχειρήσεων κατά τα 
τελευταία τρία (3) οικονομικά έτη: 

3.2.1. Από τους ομίλους που προσδιορίζονται ανωτέρω, 
οι οποίοι αφορούν επιχειρήσεις που ασκούν δραστηριό¬ 
τητα στις σχετικές αγορές προϊόντων ή/και υπηρεσιών 
που εμπλέκονται στην συγκέντρωση. 

3.2.2. Από τρίτες επιχειρήσεις που δραστηριοποιούνται 
στις σχετικές αγορές προϊόντων ή/και υπηρεσιών που 
εμπλέκονται στην συγκέντρωση. 

3.2.3. Αναφέρατε αν τα πρόσωπα που αναφέρονται 
ανωτέρω, συμμετέχουν στο κεφάλαιο ή στη διοίκηση 
(αυτοπροσώπως ή με εκπρόσωπο) επιχειρήσεων που 
δραστηριοποιούνται στις σχετικές αγορές προϊόντων 
ή/και υπηρεσιών που εμπλέκονται στη συγκέντρωση. 3 

Οι πληροφορίες που ζητούνται ανωτέρω μπορούν 
να επεξηγούνται με οργανογράμματα ή διαγράμματα 
οργανωτικής δομής για να καθίστανται περισσότερο 
κατανοητές. 

ΤΜΗΜΑ 4 

Στοιχεία για την Δομή των Αγορών Προϊόντων 
ή/και Υπηρεσιών που Επηρεάζονται από τη 
Συγκέντρωση 

4.1. Γ ια κάθε μια από τις επιχειρήσεις που συμμετέχουν 
στην συγκέντρωση και για κάθε μια σχετική αγορά προ¬ 
ϊόντος ή/και υπηρεσιών που αφορά η συγκέντρωση να 
αναφερθούν τα εξής στοιχεία για τα (3) τρία τελευταία 
οικονομικά έτη: 

4.1.1. Τους βασικούς ανταγωνιστές 4 και το μερίδιο αγο¬ 
ράς τους ετησίως ανά σχετική αγορά προϊόντος ή/και 
υπηρεσιών, όπως αυτό υπολογίζεται βάσει του άρθρου 
4 στ παρ. 1. 

4.1.2. Τους μεγάλους πελάτες και προμηθευτές, οι 
οποίοι αντιπροσωπεύουν ο καθένας χωριστά άνω του 
5% του κύκλου εργασιών. 

Αναφέρατε την επωνυμία, την διεύθυνση, τους αριθ¬ 
μούς τηλεφώνου και τηλεομοιοτύπου και την ηλεκτρο¬ 
νική διεύθυνση κάθε προμηθευτή καθώς και το όνομα 
του νομίμου εκπροσώπου του. 

4.1.3. Το δίκτυο διανομής για κάθε μία σχετική αγορά 
προϊόντος/η και υπηρεσίας που αφορά η συγκέντρω¬ 
ση. 


1 Κατά την έννοια του άρθρου 4 παρ. 3. 

2 Κατά την έννοια του άρθρου 4 παρ. 3. 

3 Εφόσον η συμμετοχή αυτή στοιχειοθετεί έλεγχο κατά την έννοια 
του άρθρου 4 παρ 3. 

4 Οι οποίοι καλύπτουν συνολικά άνω του 70% της κατηγορίας προ¬ 
ϊόντος ή/και υπηρεσίας που αφορά η συγκέντρωση. 


4.1.4. Σε ποιο βαθμό υπάρχουν συμφωνίες συνεργασίας 
(οριζόντιες ή κάθετες); Αναφέρατε τις εταιρείες ή ομί¬ 
λους εταιρειών, με τις οποίες τα μέρη που συμμετέχουν 
στη συγκέντρωση έχουν συνάψει σημαντικές συμφωνίες 
συνεργασίας (π.χ. συμφωνίες έρευνας και ανάπτυξης, 
χορήγησης αδειών εκμετάλλευσης, από κοινού παρα¬ 
γωγής, διανομής κλπ). 

4.2. Γενικότερα στοιχεία που θα αναφέρατε είναι τα 

εξή ς : 

4.2.1. Τα νομικά ή και πραγματικά εμπόδια εισόδου, 
αν υφίστανται, στην παραγωγή ή στην διάθεση των 
προϊόντων ή/και υπηρεσιών που αφορά η συγκέντρωση 
από νέες επιχειρήσεις. 

4.2.2. Σημαντική είσοδος επιχείρησης στις σχετικές 
αγορές προϊόντων ή/και υπηρεσιών. Σε περίπτωση κα¬ 
ταφατικής απάντησης, να καταγραφεί η επωνυμία και 
η διεύθυνση της επιχείρησης. 

4.2.3. Το ποσό επένδυσης μιας νέας επιχείρησης για 
ελάχιστη αποτελεσματική είσοδο σε κάθε μια σχετική 
αγορά προϊόντος ή/και υπηρεσίας που αφορά η συ¬ 
γκέντρωση. 

4.2.4. Προοπτικές για την εξέλιξη της εγχώριας ζή¬ 
τησης των προϊόντων ή/και υπηρεσιών της σχετικής 
αγοράς, την επόμενη πενταετία. 

ΤΜΗΜΑ 5 

Συνοδευτικά Έγγραφα 

Τα γνωστοποιούντα μέρη πρέπει να υποβάλουν τα 
ακόλουθα έγγραφα: 

5.1. Αντίγραφο της συμφωνίας βάσει της οποίας πραγ¬ 
ματοποιήθηκε η συγκέντρωση. 

5.2. Αντίγραφα των πλέον πρόσφατων ετήσιων εκθέ¬ 
σεων και οικονομικών καταστάσεων όλων των μερών 
που συμμετέχουν στη συγκέντρωση. 

5.3. Αντίγραφα όλων των αναλύσεων, εκθέσεων, με¬ 
λετών, ερευνών και άλλων σχετικών εγγράφων που 
αφορούν τη συγκέντρωση. 

Γ ια κάθε ένα από τα έγγραφα αυτά, αναφέρατε την 
ημερομηνία σύνταξης, το όνομα και την ιδιότητα του 
προσώπου που εκπόνησε την μελέτη ή το συνέταξε. 

ΤΜΗΜΑ 6 

Αλλαγή της Νομικής Βάσης της Γνωστοποίησης 

6.1. Σε περίπτωση που η Επιτροπή Ανταγωνισμού δι¬ 
απιστώσει ότι η γνωστοποιούμενη πράξη δεν συνιστά 
συγκέντρωση κατά την έννοια του άρθρου 4α, παρ. 1, 
επιθυμείτε η παρούσα να αντιμετωπισθεί ως αίτηση για 
τη χορήγηση απαλλαγής (εξαίρεσης) βάσει του άρθρου 
1 παρ. 3 ή αρνητικής πιστοποίησης βάσει του άρθρου 11 
του ν. 703/1977; Σε καταφατική περίπτωση, θα πρέπει να 
συνυποβληθούν τα στοιχεία της αντίστοιχης αίτησης. 

ΤΜΗΜΑ 7 
Δήλωση 

Εφόσον οι γνωστοποιήσεις υπογράφονται από πληρε¬ 
ξουσίους επιχειρήσεων, αυτοί πρέπει να προσκομίζουν 
γραπτή σχετική εξουσιοδότηση. 

Στο τέλος της γνωστοποίησης πρέπει να περιλαμβά¬ 
νεται η ακόλουθη δήλωση η οποία υπογράφεται από 
όλα τα γνωστοποιούντα μέρη ή από τους εκπροσώπους 
ή πληρεξουσίους τους. 

«Οι υπογράφοντες δηλώνουμε ότι, καθόσον γνωρίζου¬ 
με και βάσιμα πιστεύουμε, οι πληροφορίες που περιλαμ¬ 
βάνονται στην παρούσα γνωστοποίηση είναι αληθείς, 
ακριβείς και πλήρεις, ότι έχουν υποβληθεί πλήρη αντί- 

γραφα των εγγράφων που ζητούνται με το «ΕΝΤΥΠΟ 
ΠΡΟΗΓΟΥΜΕΝΗΣ ΓΝΩΣΤΟΠΟΙΗΣΗΣ ΣΥΓΚΕΝΤΡΩΣΗΣ 
ΕΠΙΧΕΙΡΗΣΕΩΝ», ότι όλες οι εκτιμήσεις επισημαίνονται 
ως τέτοιες και αποτελούν τις ακριβέστερες εκτιμήσεις 
των υπό κρίση πραγματικών περιστατικών και ότι όλες 
οι απόψεις που διατυπώνονται είναι ειλικρινείς.Έχουμε 
πλήρη γνώση των διατάξεων του άρθρου 4α παρ. 4 και 
του άρθρου 25 του ν. 703/1977, όπως ισχύει». 

Τόπος και Ημερομηνία 

Υπογραφές 

Ονοματεπώνυμο(-α) και Ιδιότητα(-ες)» 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μα'ΐου 2006 
Ο Πρόεδρος 

ΣΠΥΡΙΔΩΝ ΖΗΣΙΜΟΠΟΥΛΟΣ 

-♦- 

( 2 ) 

Απόφαση της Επιτροπής Ανταγωνισμού για τον καθορι¬ 
σμό του ειδικότερου περιεχομένου της γνωστοποίη¬ 
σης συγκέντρωσης επιχειρήσεων και η ρύθμιση κάθε 
άλλου σχετικού με αυτή θέματος, σύμφωνα με την 
παρ. 5 του άρθρου 4β του ν. 703/1977, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 
(ΑΠΟΦΑΣΗ ΑΡΙΘΜ. 303Λ//2006) 

Συνεδρίασε στην αίθουσα Συνεδριάσεων του 1ου ορό¬ 
φου, του κτιρίου των Γραφείων της (Κότσικα ΙΑ και 
Πατησίων), την 5η Μαΐου 2006, ημέρα Παρασκευή και 
ώρα 12:00, με την εξής σύνθεση: 

Πρόεδρος: Σπυρίδων Ζησιμόπουλος 

Μέλη: Αριστομένης Κομισόπουλος, 

Αριστέα Σινανιώτη, 

Φαίδων Στράτος, 

Γαρυφαλιά Αθανασίου, 

Δέσποινα Κλαβανίδου, λόγω κωλύματος 
του τακτικού Σπυρ. - Βασ. Χριστιανού 
Απόστολος Ρεφενές 
Δημήτριος Γιαννέλης, 

Ελίζα Αλεξανδρίδου, και 
Γεωργία Μπεχρή- Κεχαγιόγλου 

Κατόπιν εντολής Προέδρου, στη συνεδρίαση είχαν προ¬ 
σκληθεί να συμμετέχουν και τα Αναπληρωματικά Μέλη. 
Από τα Αναπληρωματικά Μέλη παρακολούθησαν τη συ¬ 
νεδρίαση οι: Νικόλαος Γεράσιμος, Βασίλειος Πατσουρά- 
της, Ευθύμιος Πουρναράκης, Χρήστος Κωνσταντάτος, 
Γεώργιος Σωτηρόπουλος και Αθανάσιος Στεφόπουλος. 

Τα λοιπά Τακτικά και Αναπληρωματικά Μέλη δεν προ- 
σήλθαν λόγω δικαιολογημένου κωλύματος. 

Τα πρακτικά τήρησε η Γραμματέας Όλγα-Ανίτα Ρα- 
φτοπούλου. 

Θέμα της συνεδρίασης ήταν ο καθορισμός του ειδικό¬ 
τερου περιεχομένου της γνωστοποίησης συγκέντρωσης 
επιχειρήσεων και η ρύθμιση κάθε άλλου σχετικού με 
αυτή θέματος, σύμφωνα με την παρ. 5 του άρθρου 4β 
του ν. 703/1977, όπως ισχύει. 

Η Επιτροπή Ανταγωνισμού, λαμβάνοντας υπόψη την 
εισήγηση της Γενικής Διεύθυνσης Ανταγωνισμού την 
οποία ανέπτυξε η Προϊσταμένη στο Β' Τμήμα της Α' 
Διεύθυνσης Εφαρμογής, Αλεξάνδρα-Μαρία Ταραμπί- 
κου, και έπειτα από διαλογική συζήτηση μεταξύ των 
μελών της, αποφασίζει ομόφωνα για τον καθορισμό 


του περιεχομένου και του τύπου της κατά το άρθρο 
4β προηγούμενης γνωστοποίησης συγκέντρωσης επι¬ 
χειρήσεων, όπως αυτό αποτυπώνεται στο έντυπο που 
επισυνάπτεται στην παρούσα απόφαση. 

ΓΝΩΣΤΟΠΟΙΗΣΗ ΣΥΓΚΕΝΤΡΩΣΗΣ ΕΠΙΧΕΙΡΗΣΕΩΝ 
(σύμφωνα με τα άρθρα 4 και 4β έως 4στ 
του ν. 703/1977) 

Ι.'Εντυπο συνοπτικής γνωστοποίησης 
II.Έντυπο πλήρους γνωστοποίησης 
ΕΠΙΤΡΟΠΗ ΑΝΤΑΓΩΝΙΣΜΟΥ - ΑΘΗΝΑ 2006 
1. ΕΙΣΑΓΩΓΗ 

1.1. Σκοπός του παρόντος εντύπου 
Στο παρόν έντυπο προσδιορίζονται οι πληροφορίες 
που υποβάλλονται στην Επιτροπή Ανταγωνισμού από 
τους κατά το άρθρο 4β παράγραφος 3 ν.703/1977, ως 
ισχύει, υπόχρεους σε γνωστοποίηση συγκέντρωσης 
επιχειρήσεων, η οποία υπόκειται στις ρυθμίσεις των 
άρθρων 4 και 4β έως 4στ του ανωτέρω νόμου. 1 · 2 
Σύμφωνα με τα προβλεπόμενα στο ν.703/1977 για τον 
προληπτικό έλεγχο συγκεντρώσεων επιχειρήσεων, η 
Επιτροπή Ανταγωνισμού πρέπει να λαμβάνει απόφαση 
εντός της νόμιμης προθεσμίας. Στην αρχική φάση, η 
Επιτροπή θα πρέπει να αποφασίσει, εντός μηνός από 
την υποβολή της σύννομης και προσήκουσας γνωστο¬ 
ποίησης, εάν θα εγκρίνει τη συγκέντρωση ή θα κινήσει 
διαδικασία πλήρους διερεύνησής της, δηλαδή αν θα 
προβεί σε εμπεριστατωμένη έρευνα. 3 


1 Ο νόμος 703/1977 «Περί ελέγχου μονοπωλίων και ολιγοπωλίων και 
προστασίας του ελευθέρου ανταγωνισμού» (ΦΕΚ 278/Α/26.9.1977), τρο¬ 
ποποιήθηκε με τους: 

ί) ν. 1934/1991 «Τροποποίηση της νομοθεσίας περί ανταγωνισμού και 
άλλες διατάξεις», ΚΕΦΑΛΑΙΟ Α’, Τροποποίηση του ν. 703/1977 «Περί 
ελέγχου μονοπωλίων και ολιγοπωλίων και προστασίας του ελεύθερου 
ανταγωνισμού», άρθρα 1 έως 16 (ΦΕΚ 31/Α/8.3.1991). 

ίί) ν. 2000/1991 «Για την απακρατικοποίηση, απλαύστευση διαδικασιών 
εκκαθάρισης, ενίσχυση των κανόνων ανταγωνισμού και άλλες διατάξεις», 
ΚΕΦΑΛΑΙΟ Γ, «Ενίσχυση των κανόνων του ανταγωνισμού», άρθρα 15 έως 
25 (ΦΕΚ 206/Α/24.12.1991). 

ίϋ) ν. 2296/1995 «Τροποπαίηση του ν.703/1977 “περί ελέγχου μονοπω¬ 
λίων και ολιγοπωλίων και προστασίας του ελεύθερου ανταγωνισμού» 
(ΦΕΚ 43/Α/24.2.1995). 

ίν) ν. 2323/1995 «Υπαίθριο εμπόριο και άλλες διατάξεις», άρθρο 11 
(ΦΕΚ Α’ 145/13.7.1995). 

ν) ν. 2741/1999 «Ενιαίος Φορέας Ελέγχαυ Τροφίμων, άλλες ρυθμίσεις 
θεμάτων αρμοδιότητας του Υπουργείου Ανάπτυξης και λοιπές διατάξεις», 
Αρθρο 9 «Ρύθμιση θεμάτων ανταγωνισμού» (ΦΕΚ 199/Α/28.9.1999). 

νί) ν. 2837/2000 «Ρύθμιση θεμάτων Ανταγωνισμού, Ρυθμιστικής Αρχής 
Ενέργειας, Τουρισμαύ και άλλες διατάξεις», Άρθρο 1 «Τροποποίηση 
διατάξεων του ν.703/1977» (ΦΕΚ 178/Α/3.8.2000). 

νίί) ν. 2941/2001 «Απλοποίηση διαδικασιών ίδρυσης εταιρειών, αδειοδότη- 
σης Ανανεώσιμων Πηγών Ενέργειας, ρύθμιση θεμάτων της Α.Ε. «ΕΛΛΗΝΙΚΑ 
ΝΑΥΠΗΓΕΙΑ» και άλλες διατάξεις», Άρθρο 19 «Τροποποιήσεις του ν. 703/1977» 
και άρθρο 24 «Πωλήσεις κάτω του κόστους» (ΦΕΚ 201 /Α/12.9.2001). 

νίίί) ν. 3105/2003 «Τουριστική Εκπαίδευση και Κατάρτιση, Ρυθμίσεις 
για τον Τουρισμό και άλλες διατάξεις», Άρθρο 42 «Διατάξεις περί της 
Επιτροπής Ανταγωνισμού» (ΦΕΚ 29/Α/10.2.2003). 

ίχ) ν. 3373/2005 «Αντικατάσταση και συμπλήρωση του ν. 703/1977 “Περί 
ελέγχου μονοπωλίων και ολιγοπωλίων και προστασίας του ελεύθερου 
ανταγωνισμού (ΦΕΚ 278 Α’)» (ΦΕΚ 188/Α/2.8.2005). 

χ) ν. 3419/2005 «Γενικό Εμπορικό Μητρώο (Γ.Ε.ΜΗ.) και Εκσυγχρονισμός 
της Επιμελητηριακής Νομοθεσίας», Μέρος Τρίτο «Άλλες Διατάξεις», 
Άρθρο 26, παραγρ. 4, 5 και 11 (ΦΕΚ 297/Α/6.12.2005). 

χί) ν. 3438/2006 «Σύσταση Συμβουλίου Εθνικής Ενεργειακής Στρατηγι¬ 
κής - Ρύθμιση θεμάτων Υπσυργείου Ανάπτυξης», Μέρος Δεύτερο «θέματα 
Υπουργείου Ανάπτυξης», Άρθρο 7, παράγραφος 5 (ΦΕΚ 33/Α/14.2.2006) 

2 Όλες οι παραπομπές που περιέχονται στο παρόν υπόδειγμα αφο¬ 
ρούν άρθρα και παραγράφους του ν.703/1977, ως ισχύει, εκτός αν ανα- 
φέρεται διαφορετικά. 

3 Βλ. άρθρο 4δ παραγρ. 3, 4 και 10 ν.703/1977, ως ισχύει. 

Εάν κινηθεί η διαδικασία πλήρους διερεύνησης της 
υπόθεσης η Επιτροπή πρέπει να λάβει οριστική απόφα¬ 
ση για τη γνωστοποιηθείσα πράξη εντός ενενήντα (90) 
ημερών από τη σύννομη και προσήκουσα γνωστοποίηση 
της συγκέντρωσης. 1 

Λόγω των ανωτέρω προθεσμιών, πρέπει να παρέχονται 
εγκαίρως στην Επιτροπή Ανταγωνισμού οι απαιτούμενες 
πληροφορίες για τη διεξαγωγή της έρευνας και την αξι¬ 
ολόγηση των επιπτώσεων της συγκέντρωσης στις σχετι¬ 
κές, επηρεαζόμενες και γειτονικές αγορές. Αυτό προϋπο¬ 
θέτει την υποβολή όλων των απαραίτητων στοιχείων και 
πληροφοριών κατά το χρόνο της γνωστοποίησης. 

Οι πληροφορίες που ζητούνται με το παρόν έντυπο 
θεωρούνται ουσιώδεις. Εάν, παρ’ όλα αυτά, οι υπόχρεοι 
προς γνωστοποίηση θεωρούν ότι κάποια από τα στοι¬ 
χεία που ζητούνται δεν είναι αναγκαία για την εξέτα¬ 
ση της υπόθεσης από την Επιτροπή Ανταγωνισμού, θα 
πρέπει να υποβάλλουν εγγράφως στην Επιτροπή αιτιο¬ 
λογημένη αίτηση απαλλαγής τους από την υποχρέωση 
υποβολής των στοιχείων αυτών. 

Σε κάθε περίπτωση η Γενική Διεύθυνση Ανταγωνισμού, 
η οποία είναι επιφορτισμένη με την αρμοδιότητα διερεύ- 
νησης των υποθέσεων και υποβολή εμπεριστατωμένης 
εισήγησης στην Επιτροπή Ανταγωνισμού, εφόσον το 
θεωρήσει απαραίτητο για την πλήρη εξέταση της υπό¬ 
θεσης, μπορεί με έγγραφό της να ζητήσει περισσότερα 
στοιχεία και πληροφορίες, σύμφωνα με τα οριζόμενα 
στο άρθρο 25 ν. 703/1977, όπως ισχύει. 

Επίσης, σε περίπτωση κατά την οποία οι υπόχρεοι σε 
γνωστοποίηση είναι πεπεισμένοι ότι η γνωστοποιούμενη 
συγκέντρωση, δεν μπορεί να προκαλέσει σοβαρές αμφιβο¬ 
λίες ως προς την δυνατότητά της να μην περιορίσει σημα¬ 
ντικά τον ανταγωνισμό στις επιμέρους αγορές τις οποίες 
αφορά και διαθέτουν επαρκή στοιχεία για να τεκμηριώσουν 
την πεποίθησή τους αυτή, μπορούν να γνωστοποιήσουν 
τη συγκέντρωση με τη χρήση του Εντύπου Συνοπτικής 
Γνωστοποίησης (βλ. συνημ. Παράρτημα I). Στην περίπτωση 
αυτή, εφόσον η Επιτροπή Ανταγωνισμού αποφασίσει τελικά 
να κινήσει διαδικασία πλήρους διερεύνησης της υπόθεσης, 
τα μέρη υποχρεούνται να συμπληρώσουν και όσα επιπλέον 
Τμήματα ή σημεία Τμημάτων εμπεριέχονται στο συνημμένο 
Έντυπο Πλήρους Γνωστοποίησης (βλ. συνημ. Παράρτημα II) 
και να το καταθέσουν στην Επιτροπή, ως συμπληρωματική 
γνωστοποίηση. 

Η ημερομηνία κατάθεσης της συμπληρωματικής γνω¬ 
στοποίησης θα θεωρηθεί και ως η ημερομηνία εκκίνη¬ 
σης των προθεσμιών που θέτει ο νόμος για την έκδοση 
από την Επιτροπή της οριστικής απόφασής της επί της 
γνωστοποιούμενης συγκέντρωσης. 

1.2. Ποια πρόσωπα υποχρεούνται ή/και νομιμοποιούνται 
να υποβάλλουν γνωστοποίηση συγκέντρωσης 

1.2.1. Οι γνωστοποιήσεις υποβάλλονται από τα πρό¬ 
σωπα ή τις επιχειρήσεις ή τις ομάδες προσώπων ή 
επιχειρήσεων που ορίζονται στο άρθρο 4β παράγραφος 
3 ν.703/1977, ως ισχύει, εντός των προθεσμιών που ορίζει 
ο ανωτέρω νόμος. Ειδικότερα: 

Όταν η συγκέντρωση αποτελεί αντικείμενο συμφωνίας 
των επιχειρήσεων που συμμετέχουν σ’ αυτήν, η καθεμιά 
από αυτές, μεμονωμένα ή από κοινού. Στην περίπτωση 
αυτή υπάγονται οι συγχωνεύσεις ανεξάρτητων μεταξύ 
τους επιχειρήσεων καθώς και η, κατά το άρθρο 4 πα¬ 
ράγραφος 5 του νόμου, δημιουργία (ήτοι η σύσταση ή 
η απόκτηση ή η αλλαγή της «ποιότητας» του ελέγχου) 
κοινής επιχείρησης, η οποία εκπληρώνει μόνιμα τις λει¬ 
τουργίες μίας αυτόνομης οικονομικής μονάδας. 

Σε όλες τις άλλες περιπτώσεις, τα πρόσωπα, οι επι¬ 
χειρήσεις ή οι ομάδες προσώπων ή επιχειρήσεων, που 


αποκτούν έλεγχο στο σύνολο ή σε Τμήματα μιας ή περισ¬ 
σοτέρων επιχειρήσεων. Σημειωτέον ότι, στην περίπτωση 
απόκτησης ελέγχουσας συμμετοχής σε μια επιχείρηση, η 
γνωστοποίηση συμπληρώνεται από τον αποκτώντα τον 
έλεγχο, ενώ στην περίπτωση δημόσιας προσφοράς για 
την εξαγορά επιχείρησης, από τον προσφέροντα. 

1.2.2. Την γνωστοποίηση υπογράφουν τα προαναφερθέ- 
ντα πρόσωπα ή οι νόμιμοι εκπρόσωποι ή οι πληρεξούσιοι 
δικηγόροι αυτών. Οι νόμιμοι εκπρόσωποι και οι πληρεξού¬ 
σιοι δικηγόροι οφείλουν να υποβάλλουν με τη γνωστο¬ 
ποίηση και τα σχετικά νομιμοποιητικά έγγραφα. 

1.2.3. Οι από κοινού γνωστοποιήσεις πρέπει να υπο¬ 
βάλλονται από κοινό αντιπρόσωπο, εξουσιοδοτημένο να 
διαβιβάζει και να παραλαμβάνει έγγραφα εξ ονόματος 
των γνωστοποιούντων μερών. 

1.2.4. Κάθε υπόχρεος προς γνωστοποίηση, που συ¬ 
μπληρώνει το παρόν έντυπο, φέρει την ευθύνη για την 
ακρίβεια των πληροφοριών που παρέχει. 

1.3. Προθεσμία υποβολής της Γνωστοποίησης 

Η γνωστοποίηση πρέπει να υποβάλλεται στην Επι¬ 
τροπή Ανταγωνισμού πριν από την πραγματοποίηση 
της σκοπούμενης συγκέντρωσης και μέσα σε δέκα (10) 
εργάσιμες ημέρες από την επέλευση της πρώτης πρά¬ 
ξης που εξασφαλίζει την πραγματοποίησή της (ήτοι τη 
σύναψη της συμφωνίας ή τη δημοσίευση της προσφο¬ 
ράς ή την ανταλλαγή ή την απόκτησης συμμετοχής, που 
εξασφαλίζει τον έλεγχο της επιχείρησης). 2 

Η προθεσμία αρχίζει από την επόμενη εργάσιμη ημέρα 
από την τέλεση της πράξης. 

Η γνωστοποίηση μπορεί να υποβληθεί στην Επιτροπή 
Ανταγωνισμού και σε χρόνο προγενέστερο του δεκαημέ¬ 
ρου, εφόσον αποδεδειγμένα υφίσταται εκ μέρους των συμ- 
μετεχουσών επιχειρήσεων πρόθεση σύναψης συμφωνίας 
ή, σε περίπτωση δημόσιας προσφοράς εξαγοράς, εφόσον 
έχουν δημοσιοποιήσει πρόθεση ανάλογης προσφοράς, υπό 
την προϋπόθεση ότι η σχεδιαζόμενη συμφωνία ή δημόσια 
προσφορά εξαγοράς θα καταλήξει σε συγκέντρωση εμπί- 
πτουσα σε προληπτικό έλεγχο. Το έγγραφο που θα βεβαι¬ 
ώνει την πρόθεση των μερών για την πραγματοποίηση της 
συγκέντρωσης θα πρέπει να περιλαμβάνει τους όρους της 
συμφωνίας που αφορούν σε θέματα ανταγωνισμού. 

1.4 Η ανάγκη ακριβούς και πλήρους γνωστοποίησης 

Όλες οι πληροφορίες και τα στοιχεία που ζητούνται με 
το παρόν έντυπο πρέπει να είναι ακριβή και πλήρη και να 
καταγράφονται στα αντίστοιχα Τμήματα του εντύπου. 

Πρέπει δε να ληφθούν υπόψη ιδίως τα εξής: 

α) Κατά το άρθρο 4δ παράγραφος 10 ν.703/1977, οι 
σχετικές με τη γνωστοποίηση προθεσμίες δεν ξεκι¬ 
νούν μέχρι να λάβει η Επιτροπή Ανταγωνισμού όλες 
τις απαιτούμενες πληροφορίες ώστε να είναι σε θέση 
να εκτιμήσει τη γνωστοποιούμενη συγκέντρωση εντός 
των προθεσμιών που προβλέπει ο νόμος. 

β) τα γνωστοποιούντο μέρη πρέπει να ελέγχουν προ¬ 
σεκτικά, κατά τη σύνταξη της γνωστοποίησής τους, 
όλα τα ονόματα, τους αριθμούς (ιδίως τηλεφώνων και 
τηλεομοιοτύπων) και ηλεκτρονικές διευθύνσεις, που 
δίνουν στην Επιτροπή σχετικά με τα πρόσωπα με τα 
οποία μπορεί να έλθει σε επαφή, ώστε να είναι ακριβή, 
συναφή με την υπόθεση και ενημερωμένα. 


1 Βλ. άρθρο 4δ παραγρ. 6 και 10 ν.703/1977, ως ισχύει. 

2 Βλ. άρθρα 4β παράγραφοι 1 και 2 και 4ε παράγραφος 1 ν.703/1977, 
ως ισχύει. 

γ) Εφόσον οι πληροφορίες, περιλαμβανομένων και των 
εγγράφων, που περιέχονται στη γνωστοποίηση παρου¬ 
σιάζουν ελλείψεις, η Επιτροπή Ανταγωνισμού ενημερώ¬ 
νει εγγράφως εντός επτά (7) ημερών από την υποβολή 
της γνωστοποίησης, τα γνωστοποιούντο μέρη ή τους 
νομίμους εκπροσώπους ή τους πληρεξουσίους δικηγό¬ 
ρους αυτών, σύμφωνα με το άρθρο 4δ παράγραφος 10 
εδάφ. β' ν.703/1977, ως ισχύει. Στην περίπτωση αυτή, η 
γνωστοποίηση παράγει αποτελέσματα από την ημερο¬ 
μηνία της παραλαβής ή συγκέντρωσης των πλήρων και 
ακριβών στοιχείων από την Επιτροπή Ανταγωνισμού. 

δ) Ουσιώδεις αλλαγές στα περιεχόμενα στη γνωστο¬ 
ποίηση πραγματικά περιστατικά που καθίστανται γνω¬ 
στές μετά τη γνωστοποίηση και τις οποίες γνωρίζουν 
ή οφείλουν να γνωρίζουν οι υπόχρεοι σε γνωστοποίηση 
καθώς και κάθε νέα πληροφορία που καθίσταται γνω¬ 
στή μετά τη γνωστοποίηση και την οποία γνωρίζουν ή 
οφείλουν να γνωρίζουν τα γνωστοποιούντο μέρη και 
που θα έπρεπε να έχει γνωστοποιηθεί αν ήταν γνωστή 
κατά τον χρόνο της γνωστοποίησης, πρέπει να ανα¬ 
κοινώνονται αμελλητί στην Επιτροπή Ανταγωνισμού. 
Στις περιπτώσεις αυτές, εφόσον οι ουσιώδεις αλλαγές 
ή νέες πληροφορίες μπορούν να επηρεάσουν σημαντι¬ 
κά την εκτίμηση της συγκέντρωσης, η γνωστοποίηση 
παράγει αποτελέσματα από την ημερομηνία κατά την 
οποία έλαβε την πληροφορία σχετικά με τις ουσιώδεις 
αλλαγές. 

Στοιχεία και πληροφορίες σχετικά με τη γνωστοποι¬ 
ούμενη συγκέντρωση, που περιέρχονται σε γνώση της 
Επιτροπής μετά την υποβολή της γνωστοποίησης και τα 
οποία γνωρίζουν ή οφείλουν να γνωρίζουν τα γνωστο¬ 
ποιούντο μέρη και θα έπρεπε να τα έχουν συνυποβάλλει 
με τη γνωστοποίηση, καθιστούν τη γνωστοποίηση, ως 
προς τα σημεία αυτά, λανθασμένη ή και παραπλανη¬ 
τική. Στην περίπτωση αυτή, η γνωστοποίηση παράγει 
αποτελέσματα από την ημερομηνία κατά την οποία 
η Επιτροπή Ανταγωνισμού θα συλλέξει τα πλήρη και 
ακριβή στοιχεία. 

ε) Ασαφείς ή ανακριβείς πληροφορίες θεωρούνται 
λανθασμένες και τυγχάνουν αντίστοιχης αντιμετώπι¬ 
σης. 

στ) Σε περίπτωση κατά την οποία τα γνωστοποιούντο 
μέρη παράσχουν εκ προθέσεως ή εξ αμελείας, λανθα¬ 
σμένα ή παραπλανητικά στοιχεία, η Επιτροπή Ανταγω¬ 
νισμού μπορεί να κάνει χρήση των άρθρων 25 ή και 26 
του νόμου και να επιβάλει στα γνωστοποιούντο μέρη 
τα αναφερόμενα στα άρθρα αυτά πρόστιμα. Εξάλλου, 
δυνάμει του άρθρου 4δ παράγραφος 12 στοιχ. α) του 
νόμου, η Επιτροπή μπορεί να ανακαλέσει θετική από¬ 
φασή της επί γνωστοποιηθείσας βάσει του άρθρου 4β 
πράξης, εφόσον αυτή βασίσθηκε σε ανακριβή και πα¬ 
ραπλανητικά στοιχεία. 

ζ) Οι υπόχρεοι σε γνωστοποίηση μπορούν να υποβά¬ 
λουν εγγράφως αίτημα στην Επιτροπή Ανταγωνισμού 
να κάνει δεκτή τη γνωστοποίησή τους, παρότι δεν υπο¬ 
βάλλουν το σύνολο των στοιχείων που ζητούνται με το 
παρόν έντυπο, εάν είναι εύλογο τα στοιχεία αυτά να μην 
βρίσκονται στη διάθεσή τους εν όλω ή εν μέρει (όπως 
για παράδειγμα, πληροφορίες σχετικά με επιχείρηση 
που αποτελεί στόχο επιθετικής εξαγοράς). Η Επιτροπή 
θα εξετάσει το αίτημα, εφόσον οι αιτούντες εξηγούν 
επακριβώς τους λόγους για τους οποίους δεν είναι δι¬ 
αθέσιμη κάθε σχετική πληροφορία και υποβάλλουν τις 


εκτιμήσεις τους για τις πληροφορίες που λείπουν αναφέ- 
ροντας τις πηγές, στα στοιχεία των οποίων βασίζονται 
οι εκτιμήσεις αυτές. Επίσης, θα πρέπει να παράσχουν 
στοιχεία σχετικά με το πού μπορεί η Επιτροπή να βρει 
τις πληροφορίες που δεν έχουν στη διάθεσή τους. Τυχόν 
θετική απάντηση της Επιτροπής δεν σημαίνει αποδοχή 
της γνωστοποίησης ως πλήρους και ακριβούς και δεν 
συνεπάγεται εκκίνηση των προθεσμιών του νόμου για 
την έκδοση σχετικής απόφασης. Η γνωστοποίηση αυτή 
παράγει αποτελέσματα από την ημερομηνία συγκέντρω¬ 
σης από την Επιτροπή όλων των απαιτούμενων πληρο¬ 
φοριών για την αξιολόγηση της συγκέντρωσης. 

η) Επίσης, οι υπόχρεοι σε γνωστοποίηση μπορούν να 
υποβάλουν εγγράφως αίτημα στην Επιτροπή να θεωρή¬ 
σει τη γνωστοποίηση σύννομη, παρότι δεν υποβάλλουν 
ορισμένα στοιχεία που ζητούνται στο παρόν έντυπο, αν 
κρίνουν ότι μπορεί να μην είναι αναγκαία για την εξέτα¬ 
ση της υπόθεσής τους από την Υπηρεσία. Η Επιτροπή θα 
εξετάσει το αίτημα, εφόσον οι αιτούντες τεκμηριώνουν 
για κάθε μη παρεχόμενη πληροφορία τους λόγους για 
τους οποίους δεν είναι συναφής με την υπόθεση και ανα¬ 
γκαία για την εξέταση της γνωστοποιούμενης πράξης. 

θ) Η γνωστοποίηση, επί ποινή απαραδέκτου, πρέπει 
να συνοδεύεται από παράβολο Δημοσίου Ταμείο, κατά 
τα άρθρα 31 και 35α ν.703/1977, ως ισχύει. 

ι) Εντός πέντε (5) εργασίμων ημερών από την υποβο¬ 
λή της γνωστοποίησης, οι υπόχρεοι σε γνωστοποίηση, 
οφείλουν να προσκομίσουν στην Επιτροπή Ανταγωνι¬ 
σμού φύλλο της ημερήσιας οικονομικής εφημερίδας, 
πανελλαδικής κυκλοφορίας, στην οποία δημοσίευσαν 
τη συγκέντρωση. Σε περίπτωση καθυστέρησης ή πα¬ 
ράλειψης της προσκόμισης του στοιχείου αυτού η γνω¬ 
στοποίηση θεωρείται ελλιπής και δεν παράγει αποτε¬ 
λέσματα. 

1.5. Πώς υποβάλλεται η γνωστοποίηση 

1.5.1. Οι γνωστοποιήσεις συντάσσονται με βάση το 
παρόν έντυπο, στην ελληνική γλώσσα, η οποία είναι και 
η επίσημη γλώσσα της διαδικασίας. 

1.5.2. Το πρωτότυπο του παρόντος Εντύπου, συμπλη¬ 
ρωμένο σε όλα του τα Τμήματα, και τα απαιτούμενα 
συνοδευτικά έγγραφα, καθώς και τέσσερα (4) ακριβή 
αντίγραφα όλων αυτών, υποβάλλονται στην Επιτροπή 
Ανταγωνισμού, στη διεύθυνση: 

ΕΠΙΤΡΟΠΗ ΑΝΤΑΓΩΝΙΣΜΟΥ ΓΕΝΙΚΗ ΔΙΕΥΘΥΝΣΗ 
ΑΝΤΑΓΩΝΙΣΜΟΥ 

Κότσικα ΙΑ και 28ης Οκτωβρίου, 104 34 Αθήνα 

και αποστέλλονται και ηλεκτρονικά στην διεύθυνση: 
. @θραη1.9Γ , 1 

1.5.3. Η γνωστοποίηση παραδίδεται στην Επιτροπή 
Ανταγωνισμού κατά τις εργάσιμες ημέρες και ώρες. Η 
παράδοση μπορεί να γίνει: α) ιδιοχείρως έναντι αποδεί- 
ξεως ή β) με ταχυμεταφορά ή ως συστημένη επιστολή, 
συνοδευόμενη από απόδειξη παραλαβής. 

1.5.4. Τα συνοδευτικά έγγραφα υποβάλλονται σε πρω¬ 
τότυπο ή/και ακριβή αντίγραφα του πρωτοτύπου. Στη 
δεύτερη περίπτωση, τα γνωστοποιούντο μέρη βεβαιώ¬ 
νουν για την πληρότητα και την ακρίβειά τους. 


1 Για την ηλεκτρονική διεύθυνση που θα ισχύει, θα ενημερώνεστε από 
τη σχετική σελίδα του διαδικτυακού τόπου της Επιτροπής Ανταγωνι¬ 
σμού ίνννννν.ΘΡεηί.αΓ) ή από τα γραφεία της Επιτροπής Ανταγωνισμού. 

Επίσης, τα έγγραφα αυτά υποβάλλονται στη γλώσ¬ 
σα στην οποία έχουν συνταχθεί και, εφόσον η γλώσ¬ 
σα αυτή δεν είναι η ελληνική, σε επίσημη μετάφραση 
στα ελληνικά. Για την ορθότητα και την ακρίβεια της 
μετάφρασης μπορούν να βεβαιώσουν οι πληρεξούσιοι 
δικηγόροι των μερών. 

1.5.5. Οι πληροφορίες που ζητούνται με το παρόν πα¬ 
ρατίθενται σύμφωνα με την αρίθμηση των Τμημάτων και 
των παραγράφων του παρόντος εντύπου, υπογράφεται 
δήλωση σύμφωνα με το Τμήμα 12 και επισυνάπτονται 
τα συνοδευτικά έγγραφα. 

Κατά τη συμπλήρωση των Τμημάτων 7 ως 9 του εντύ¬ 
που, τα γνωστοποιούντο μέρη καλούνται να κρίνουν αν 
για λόγους σαφήνειας οι πληροφορίες στο κάθε Τμήμα 
είναι καλύτερο να αναφερθούν με αριθμητική σειρά ή 
να ομαδοποιηθούν για κάθε μεμονωμένη επηρεαζόμενη 
αγορά (ή ομάδα επηρεαζόμενων αγορών). 

1.5.6. Όλες οι βασικές και ουσιώδεις πληροφορίες, ιδί¬ 
ως οι σχετικές με τις επηρεαζόμενες/ σχετικές αγορές, 
τα μερίδια αγοράς των μερών και των μεγαλύτερων 
ανταγωνιστών τους, πρέπει να υποβάλλονται στο κύριο 
μέρος του εντύπου. Ωστόσο, για λόγους σαφήνειας, 
ορισμένες πληροφορίες μπορούν να υποβληθούν σε 
Παραρτήματα. Τα παραρτήματα αυτά χρησιμοποιούνται 
μόνο για συμπλήρωση των πληροφοριών που αναγρά¬ 
φονται στο ίδιο το έντυπο. 

1.5.7. Λεπτομερή στοιχεία για τα πρόσωπα (νόμιμοι 
εκπρόσωποι, πληρεξούσιοι δικηγόροι) με τα οποία θα 
έρχεται σε επικοινωνία η Υπηρεσία πρέπει να παρέχο¬ 
νται με τον τρόπο που ορίζεται στο παρόν έντυπο. Για 
την ορθή διεξαγωγή της έρευνας, τα στοιχεία αυτά 
πρέπει να είναι ακριβή. Η υποβολή εσφαλμένων τέτοιων 
στοιχείων μπορεί να θεωρηθεί λόγος για να κριθεί η 
γνωστοποίηση ως λανθασμένη. 

1.6. Απόρρητα Στοιχεία 

Τα άρθρα 27 και 8 παράγραφος 7 του ν.703/1977, ως 
ισχύει, ρυθμίζουν τα της προστασίας απορρήτων στοι¬ 
χείων και εμπιστευτικών εμπορικών πληροφοριών. Η 
αρχή της εμπιστευτικότητας των απορρήτων στοιχείων 
και πληροφοριών θα πρέπει να τηρείται και μεταξύ των 
γνωστοποιούντων μερών. 

Τα γνωστοποιούντο μέρη, εφόσον θεωρούν ότι ορι¬ 
σμένα από τα στοιχεία ή τις πληροφορίες που υπο- 
χρεούνται να παράσχουν στην Επιτροπή αποτελούν 
απόρρητα επιχειρηματικά στοιχεία, τα οποία εάν δη- 
μοσιευθούν ή κοινοποιηθούν καθ’ οιονδήποτε τρόπο 
σε τρίτους ενδέχεται να θίξουν τα συμφέροντά τους, 
δύνανται να υποβάλουν τα στοιχεία αυτά χωριστά, με 
την ένδειξη «Επιχειρηματικό Απόρρητο» σε κάθε σελί¬ 
δα. Στην περίπτωση αυτή θα πρέπει να τεκμηριώνουν 
για κάθε στοιχείο ή πληροφορία τους λόγους για τους 
οποίους τα θεωρούν απόρρητα. 

Όταν το έντυπο γνωστοποίησης συμπληρώνεται από 
περισσότερα του ενός μέρη, τα στοιχεία που συνιστούν 
επαγγελματικό απόρρητο για κάθε μέρος μπορούν να 
υποβάλλονται ξεχωριστά, ως συνοδευτικό παράρτημα, 
για το οποίο γίνονται σχετικές παραπομπές στη γνω¬ 
στοποίηση. Τα παραρτήματα αυτά πρέπει να συνυπο- 
βληθούν με το παρόν έντυπο, προκειμένου να θεωρηθεί 
πλήρης η γνωστοποίηση. 

1.7. Ορισμοί και οδηγίες για τη συμπλήρωση του πα¬ 
ρόντος εντύπου 

Γνωστοποιούν μέρος ή γνωστοποιούντο μέρη: Το 


πρόσωπο ή τα πρόσωπα ή η επιχείρηση ή επιχειρήσεις 
που προβαίνουν στη γνωστοποίηση. Οι εκάστοτε υπό¬ 
χρεοι σε γνωστοποίηση αναφέρονται στο άρθρο 4β 
παράγραφος 3 ν.703/1977, ως ισχύει, και ανωτέρω στην 
Ενότητα 1.2. υπό 1. 

Μέρος(-η) που συμμετέχει(-ουν) στη συγκέντρωση 
ή Συμμετέχουσες επιχειρήσεις: Τα εξαγοράζοντα και 
εξαγοραζόμενα μέρη ή τα συγχωνευόμενα μέρη, περι- 
λαμβανομένων όλων των επιχειρήσεων επί των οποίων 
αποκτάται ελέγχουσα συμμετοχή ή που είναι αντικεί¬ 
μενο δημόσιας προσφοράς. 

Αν δεν ορίζεται διαφορετικά σε κάποιο Τμήμα του 
παρόντος, οι όροι «γνωστοποιούν μέρος», «γνωστοποι¬ 
ούντο μέρη», «μέρος που συμμετέχει στη συγκέντρωση», 
«συμμετέχουσες επιχειρήσεις» κ,λπ. περιλαμβάνουν όλες 
τις επιχειρήσεις που ανήκουν στους ίδιους ομίλους με 
τα «μέρη» αυτά. 

Νέα Οικονομική Οντότητα ή Επιχειρηματική Οντότη¬ 
τα: Το επιχειρηματικό σχήμα που θα προκύψει από τη 
γνωστοποιούμενη πράξη 

Έτος: Ως έτος νοείται το ημερολογιακό έτος, εκτός 
αν ορίζεται διαφορετικά σε κάποια ενότητα του πα¬ 
ρόντος. Οι πληροφορίες που ζητούνται με το παρόν 
αναφέρονται, αν δεν ορίζεται διαφορετικά, στο έτος 
που προηγείται της γνωστοποίησης. 

Τα οικονομικά στοιχεία που ζητούνται στο Τμήμα 3 
θα πρέπει να εκφράζονται σε «ευρώ» και με βάση τις 
μέσες συναλλαγματικές ισοτιμίες των ετών ή άλλων 
περιόδων αναφοράς. 

Στο Τμήμα 6 του εντύπου ζητείται από τα γνωστοποι¬ 
ούντο μέρη να καθορίσουν τις σχετικές αγορές αγαθών 
που αφορά η συγκέντρωση και να προσδιορίσουν τις επη¬ 
ρεαζόμενες αγορές, δηλ. τις σχετικές αγορές που είναι 
πιθανό να επηρεαστούν από τη γνωστοποιούμενη πράξη. 
Ο ορισμός της επηρεαζόμενης αγοράς χρησιμοποιείται 
ως βάση για να ζητηθούν πληροφορίες σχετικά με σειρά 
άλλων ερωτημάτων που περιέχονται στο παρόν έντυπο. 
Οι προσδιορισμοί που γίνονται στο πλαίσιο αυτό από τα 
μέρη αναφέρονται στο παρόν έντυπο ως επηρεαζόμενη(-ες) 
αγορά(-ές). Ο όρος μπορεί να αναφέρεται σε σχετική αγορά 
που αποτελείται είτε από προϊόντα είτε από υπηρεσίες. 

Όλες οι παραπομπές που περιέχονται στο παρόν 
έντυπο αναφέρονται σε άρθρα και παραγράφους του 
ν.703/1977, ως ισχύει, εκτός αν ορίζεται διαφορετικά. 

Κάθε αναφορά στο παρόν έντυπο στην Επιτροπή 
Ανταγωνισμού περιλαμβάνει και τις Υπηρεσίες αυτής, 
ήτοι την Γ ενική Διεύθυνση Ανταγωνισμού, εκτός αν ορί¬ 
ζεται διαφορετικά. 

ΠΑΡΑΡΤΗΜΑ I 

ΕΝΤΥΠΟ ΣΥΝΟΠΤΙΚΗΣ ΓΝΩΣΤΟΠΟΙΗΣΗΣ 
ΤΜΗΜΑ 1 

Περιγραφή της συγκέντρωσης 

Υποβάλετε συνοπτική περιγραφή της συγκέντρωσης, 
προσδιορίζοντας όλα τα συμμετέχοντα μέρη, τον χαρα¬ 
κτήρα της συγκέντρωσης (για παράδειγμα: συγχώνευση, 
εξαγορά, σύσταση κοινής επιχείρησης), τους τομείς δρα¬ 
στηριότητας των μερών, τις αγορές τις οποίες αφορά 
η συγκέντρωση (ιδίως τις επηρεαζόμενες αγορές 1 ), και 
τους στρατηγικούς και οικονομικούς λόγους που δικαι¬ 
ολογούν την πραγματοποίηση της συγκέντρωσης. 


1 Για τον προσδιορισμό των επηρεαζόμενων αγορών βλέπε Τμήμα 
6 υπό III. 

ΤΜΗΜΑ 2 

Πληροφορίες για τα μέρη 

2.1. Πληροφορίες ως προς το(-α) γνωστοποιούν(-τα) 
μέρος (-η) 

Αναφέρατε λεπτομερώς και με ακρίβεια τα εξής: 

2.1.1. Επωνυμία, διακριτικό τίτλο και διεύθυνση της 
έδρας της επιχείρησης. 

2.1.2. Ακριβές αντικείμενο εργασιών της επιχείρησης 
καθώς και τον καταστατικό της σκοπό. 

2.1.3. Όνομα, διεύθυνση, αριθμοί τηλεφώνου και τηλε- 
ομοιοτύπου, ηλεκτρονική διεύθυνση και ιδιότητα του 
αρμόδιου για την επικοινωνία προσώπου και 

2.1.4. Όνομα, διεύθυνση, αριθμοί τηλεφώνου και τη- 
λεομοιοτύπου, ηλεκτρονική διεύθυνση αντικλήτου 1 του 
γνωστοποιούντος μέρους (ή καθενός από τα γνωστο¬ 
ποιούντο μέρη), στον οποίο μπορούν να αποστέλλονται 
ή να επιδίδονται έγγραφα και ιδίως επιστολές παροχής 
στοιχείων, κλητεύσεις και αποφάσεις της Επιτροπής 
Ανταγωνισμού. 

2.2. Πληροφορίες για τα άλλα μέρη 2 που συμμετέχουν 
στη συγκέντρωση 

Αναφέρατε για καθένα από τα μέρη που συμμετέχουν 
στη συγκέντρωση (εκτός από το γνωστοποιούν ή τα γνω¬ 
στοποιούντο μέρη) λεπτομερώς και με ακρίβεια τα εξής: 

2.2.1. Επωνυμία, διακριτικό τίτλο και διεύθυνση της 
έδρας της επιχείρησης. 

2.2.2. Ακριβές αντικείμενο εργασιών της επιχείρησης 
καθώς και τον καταστατικό της σκοπό. 

2.2.3. Όνομα, διεύθυνση, αριθμοί τηλεφώνου, τηλεομοι- 
οτύπου και ηλεκτρονική διεύθυνση, καθώς και ιδιότητα 
του αρμόδιου για την επικοινωνία προσώπου και. 

2.2.4. Όνομα, διεύθυνση, αριθμοί τηλεφώνου και τη- 
λεομοιοτύπου και ηλεκτρονική διεύθυνση αντικλήτου 3 
του συμμετέχοντος μέρους (ή καθενός από τα συμμε- 
τέχοντα μέρη), στον οποίο μπορούν να αποστέλλονται 
ή να επιδίδονται έγγραφα και ιδίως επιστολές παροχής 
στοιχείων, κλητεύσεις και αποφάσεις της Επιτροπής 
Ανταγωνισμού και των Υπηρεσιών της. 

2.3. Ορισμός νομίμων εκπροσώπων ή πληρεξουσίων 
δικηγόρων. 

Όταν οι γνωστοποιήσεις υπογράφονται από τους νομίμους 
εκπροσώπους ή τους πληρεξουσίους των υπόχρεων σε γνω¬ 
στοποίηση μερών, οι υπογράφοντες οφείλουν να προσκομί¬ 
σουν τα σχετικά νομιμοποιητικά έγγραφα σε πρωτότυπο ή 
επικυρωμένο ακριβές αντίγραφο του πρωτοτύπου. 

Αναφέρατε τα ακόλουθα λεπτομερή στοιχεία για τα 
ανωτέρω πρόσωπα, που έχουν εξουσιοδοτηθεί να ενερ¬ 
γούν για λογαριασμό κάθε μέρους που συμμετέχει στη 
συγκέντρωση, αναφέροντας ποιο συμμετέχον μέρος 
εκπροσωπεί έκαστος: 

2.3.1. Όνομα, διεύθυνση, αριθμοί τηλεφώνου και τη- 
λεομοιοτύπου, και ηλεκτρονική διεύθυνση του νομίμου 
εκπροσώπου ή πληρεξουσίου δικηγόρου 

2.3.2. Όνομα, διεύθυνση, αριθμοί τηλεφώνου και τηλεο- 
μοιοτύπου και ηλεκτρονική διεύθυνση του αρμοδίου για 
επικοινωνία προσώπου (αν διαφέρει από αυτά του 2.3.1.) 

ΤΜΗΜΑ 3 

Λεπτομερή στοιχεία για τη συγκέντρωση 

3.1. Περιγράψτε τη φύση της γνωστοποιούμενης συ¬ 
γκέντρωσης, αναφέροντας ειδικότερα τα εξής: 

α) Αν η σκοπούμενη συγκέντρωση αποτελεί πλήρως 
νομότυπη συγχώνευση, απόκτηση αποκλειστικού ή κοι¬ 
νού ελέγχου, λειτουργικά αυτόνομη κοινή επιχείρηση 
κατά την έννοια του άρθρου 4 παράγραφος 5 ν.703/1977, 


ως ισχύει, ή σύμβαση ή άλλη πράξη με την οποία απο¬ 
κτάται άμεσος ή έμμεσος έλεγχος κατά την έννοια του 
άρθρου 4 παράγραφος 3 του ανωτέρω νόμου. 

β) Αν στη συγκέντρωση εμπλέκονται το σύνολο ή μέρος 
των επιχειρήσεων των μερών ή και των ομίλων αυτών. 

γ) Σύντομη επεξήγηση της χρηματοοικονομικής διάρ¬ 
θρωσης της συγκέντρωσης. 

δ) Εάν η δημόσια προσφορά ενός μέρους για τις κι¬ 
νητές αξίες του άλλου μέρους υποστηρίζεται από το 
όργανο διοίκησης ή άλλο καταστατικό όργανο που εκ¬ 
προσωπεί νομίμως το εν λόγω μέρος. 

ε) Την προγραμματισμένη ή προτεινόμενη ή αναμενό¬ 
μενη ημερομηνία επέλευσης σημαντικών γεγονότων από 
τα οποία εξαρτάται η ολοκλήρωση της συγκέντρωσης. 

στ) Τη σχεδιαζόμενη ή προτεινόμενη διάρθρωση του 
καθεστώτος ιδιοκτησίας και ελέγχου μετά την ολοκλή¬ 
ρωση της συγκέντρωσης 

ζ) Κάθε χρηματοδοτική ή άλλου είδους ενίσχυση που 
λαμβάνει οποιοδήποτε από τα μέρη από οποιαδήποτε 
πηγή, με στοιχεία ως προς τη φύση και το ύψος της 
ενίσχυσης και 

η) Τους οικονομικούς κλάδους που αφορά η συγκέ¬ 
ντρωση. 

3.2. Αναφέρατε την οικονομική αξία της γνωστοποιού¬ 
μενης πράξης (τιμή εξαγοράς ή αξία όλων των σχετικών 
στοιχείων ενεργητικού, ανάλογα με την περίπτωση). 

3.3. Για καθεμία από τις συμμετέχουσες στη συγκέ¬ 
ντρωση επιχειρήσεις 4 παρέχετε -συγκεντρωτικά αλλά 
και σε ανάλυση, κατά τα αναφερόμενα στην παράγρα¬ 
φο 5 του άρθρου 4στ - τα ακόλουθα στοιχεία για το 
τελευταίο οικονομικό έτος 5 : 

3.3.1. Παγκόσμιος κύκλος εργασιών (σε ευρώ) 

3.3.2. Κύκλος εργασιών στην ελληνική αγορά (σε ευρώ) 

3.4. Αναλύστε τους οικονομικούς λόγους που δικαιο¬ 
λογούν την πραγματοποίηση της συγκέντρωσης. 

ΤΜΗΜΑ 4 

Καθεστώς ιδιοκτησίας και έλεγχος 6 

4.1. Κάθε ένα από τα μέρη που συμμετέχουν στη συ¬ 
γκέντρωση παρέχει κατάλογο όλων των επιχειρήσεων 
που ανήκουν στον ίδιο επιχειρηματικό όμιλο. 


1 Όταν η έδρα του υπόχρεου σε γνωστοποίηση βρίσκεται εκτός Ν. 
Αττικής, διορίζεται υποχρεωτικά αντίκλητος. 

2 Περιλαμβάνεται και η προς εξαγορά επιχείρηση σε περίπτωση 
επιθετικής εξαγοράς, οπότε θα πρέπει να παρέχονται όσο το δυνατόν 
πιο λεπτομερή στοιχεία. 

3 Όταν η έδρα της συμμετέχουσας επιχείρησης βρίσκεται εκτός Ν. 
Αττικής, διορίζεται υποχρεωτικά αντίκλητος. 

4 Για τον ορισμό της συμμετέχουσας επιχείρησης, καθώς και σχετική 
νομολογία της Επιτροπής Ανταγωνισμού βλέπε άρθρα 4, 4β και 4στ 
ν.703/1977, ως ισχύει, και σχετική σελίδα αντίστοιχα, στον διαδικτυακό 
της τόπο (νννννν.ΘΡαηΐ.αι·) και επικουρικά τη σχετική Ανακοίνωση της Ευ¬ 
ρωπαϊκής Επιτροπής. 

5 Ο κύκλος εργασιών του εξαγοράζοντος ή των μερών που συμμε¬ 
τέχουν στη συγκέντρωση προκύπτει από το άθροισμα των κύκλων 
εργασιών των επιχειρήσεων που ορίζει το άρθρο 4στ παράγραφος 5 
ν.703/1977, όπως ισχύει, κατά τα οριζόμενα και στην παράγραφο 2 του 
άρθρου αυτού. Όταν η συγκέντρωση πραγματοποιείται με την απόκτηση 
τμημάτων μιας ή περισσότερων επιχειρήσεων, ασχέτως αν τα τμήματα 
αυτά έχουν ή όχι νομική προσωπικότητα, λαμβάνονται υπόψη, όσον 
αφορά τον μεταβιβάζοντα, μόνο ο κύκλος εργασιών που αντιστοιχεί στο 
μεταβιβαζόμενο μέρος, σύμφωνα με τα οριζόμενα στην παράγραφο 3 
του ανωτέρω άρθρου. Ειδικές διατάξεις σχετικά με τα πιστωτικά ιδρύ¬ 
ματα, τις ασφαλιστικές εταιρείες, τους λοιπούς χρηματοοικονομικούς 
οργανισμούς και τις κοινές επιχειρήσεις περιέχονται στο άρθρο 4στ 
παράγραφοι 4, 5 και 6. 

6 Βλ. άρθρα 4 παράγραφοι 3 και 4 και 4στ παράγραφος 5. 

Ο κατάλογος πρέπει να περιλαμβάνει: 

4.1.1. Όλες τις επιχειρήσεις ή τα πρόσωπα που ελέγ¬ 
χουν 1 τα ανωτέρω μέρη, άμεσα ή έμμεσα. 

4.1.2. Όλες τις επιχειρήσεις που ασκούν δραστηριότη¬ 
τες σε οποιαδήποτε από τις επηρεαζόμενες αγορές 2 και 
οι οποίες ελέγχονται, άμεσα ή έμμεσα: 

α) από τα μέρη αυτά 

β) από οποιαδήποτε άλλη επιχείρηση από τις αναφε- 
ρόμενες ανωτέρω υπό 4.1.1. 

Για κάθε μια από τις ανωτέρω ζητούμενες καταχωρί¬ 
σεις, θα πρέπει να προσδιορίζεται ταυτόχρονα η φύση 
και τα μέσα του ελέγχου. 

Οι πληροφορίες που ζητούνται στο παρόν Τμήμα είναι 
δυνατόν να επεξηγούνται με πίνακες ή διαγράμματα 
όπου φαίνεται η διάρθρωση του καθεστώτος ιδιοκτη¬ 
σίας και ελέγχου των επιχειρήσεων. 

ΤΜΗΜΑ 5 

Συνοδευτικά έγγραφα 

Τα γνωστοποιούντο μέρη πρέπει να υποβάλουν τα 
ακόλουθα έγγραφα: 

5.1. Αντίγραφα των εγγράφων δυνάμει των οποίων 
πρόκειται να λάβει χώρα η συγκέντρωση, είτε με συμ¬ 
φωνία μεταξύ των μερών που συμμετέχουν στη συγκέ¬ 
ντρωση, είτε με απόκτηση ελέγχουσας συμμετοχής είτε 
με δημόσια προσφορά. 

5.2. Για τις δημόσιες προσφορές, αντίγραφο του εγγρά¬ 
φου της προσφοράς. Αν αυτό δεν είναι διαθέσιμο κατά τη 
γνωστοποίηση, υποβάλλεται το ταχύτερο δυνατό και το 
αργότερο μέχρι την αποστολή του προς τους μετόχους. 

5.3. Αντίγραφα των τελευταίων ετήσιων εκθέσεων 
και οικονομικών καταστάσεων όλων των μερών που 
συμμετέχουν στη συγκέντρωση και 

5.4. Αντίγραφα όλων των αναλύσεων, εκθέσεων, μελε¬ 
τών, ερευνών και άλλων σχετικών εγγράφων που έχουν 
υποβληθεί προς ή εκπονηθεί από ή για μέλος(-η) του 
διοικητικού συμβουλίου ή του οργάνου εποπτείας ή 
άλλο πρόσωπο(-α) που ασκεί(-ούν) ανάλογα καθήκοντα 
ή στο(-α) οποίο(-α) έχουν ανατεθεί τέτοια καθήκοντα, ή 
στη συνέλευση των μετόχων, προκειμένου να αναλυθεί ή 
να αξιολογηθεί η συγκέντρωση όσον αφορά τα μερίδια 
αγοράς, τις συνθήκες ανταγωνισμού, τους ανταγωνιστές 
(πραγματικούς και δυνητικούς), τον σκοπό της συγκέ¬ 
ντρωσης, τις δυνατότητες αύξησης των πωλήσεων ή 
επέκτασης σε άλλες αγορές προϊόντων ή γεωγραφικές 
αγορές ή/και τις γενικές συνθήκες της αγοράς. 

Γ ια κάθε ένα από τα έγγραφα αυτά, αναφέρετε την 
ημερομηνία σύνταξης, το όνομα και την ιδιότητα του 
προσώπου που εκπόνησε την μελέτη ή το συνέταξε. 

ΤΜΗΜΑ 6 

Ορισμοί της αγοράς 

Οι αγορές των σχετικών προϊόντων και οι γεωγραφικές 
αγορές αποτελούν το πλαίσιο στο οποίο πρέπει να γίνει 
εκτίμηση της ισχύος που θα έχει στην αγορά η επιχειρη¬ 
ματική οντότητα που θα προκύψει από τη συγκέντρωση. 

Τ α γνωστοποιούντο μέρη παρέχουν τα ζητούμενα στοι¬ 
χεία λαμβάνοντας υπόψη τους ακόλουθους ορισμούς: 

ί. Σχετικές αγορές προϊόντων 

Η σχετική αγορά προϊόντων περιλαμβάνει το σύνολο 
των προϊόντων ή/και υπηρεσιών που θεωρούνται από 
τον καταναλωτή εναλλάξιμα ή δυνάμενα να υποκα¬ 
τασταθούν μεταξύ τους, λόγω των χαρακτηριστικών 
τους, των τιμών τους και της χρήσης για την οποία 
προορίζονται. Η σχετική αγορά προϊόντων ενδέχεται, 
σε ορισμένες περιπτώσεις, να αποτελείται από επί μέ¬ 
ρους προϊόντα ή/και υπηρεσίες που παρουσιάζουν σε 
μεγάλο βαθμό όμοια φυσικά ή τεχνικά χαρακτηριστικά 
και είναι εναλλάξιμα. 


Μεταξύ των στοιχείων που επιτρέπουν τον προσδι¬ 
ορισμό της σχετικής αγοράς προϊόντων είναι η ανά¬ 
λυση των λόγων για τους οποίους περιλαμβάνονται 
στις αγορές αυτές ορισμένα προϊόντα ή υπηρεσίες, ενώ 
αποκλείονται άλλα με βάση τον ανωτέρω ορισμό και 
λαμβάνοντας υπόψη, για παράδειγμα, τη δυνατότητα 
υποκατάστασης, τους όρους ανταγωνισμού, τις τιμές, τη 
σταυροειδή ελαστικότητα της ζήτησης ή άλλα στοιχεία 
που είναι κρίσιμα για τον ορισμό των σχετικών αγορών 
προϊόντων, όπως για παράδειγμα, η δυνατότητα υποκα¬ 
τάστασης από την πλευρά της προσφοράς. 
μ. Σχετικές γεωγραφικές αγορές 
Η σχετική γεωγραφική αγορά περιλαμβάνει την πε¬ 
ριοχή στην οποία προσφέρουν ή ζητούν τα σχετικά 
προϊόντα ή παρέχουν τις σχετικές υπηρεσίες οι συμμε- 
τέχουσες επιχειρήσεις υπό επαρκώς ομοιογενείς συνθή¬ 
κες ανταγωνισμού και η οποία μπορεί να διακριθεί από 
άλλες γειτονικές γεωγραφικές περιοχές, ιδίως λόγω 
των αισθητά διαφορετικών συνθηκών ανταγωνισμού 
που επικρατούν σ’ αυτές. 

Στους παράγοντες που επιτρέπουν τον προσδιορισμό 
της σχετικής γεωγραφικής αγοράς περιλαμβάνονται η 
φύση και τα χαρακτηριστικά των σχετικών προϊόντων 
ή υπηρεσιών, η ύπαρξη φραγμών κατά την είσοδο στην 
αγορά, οι προτιμήσεις των καταναλωτών, οι ουσιαστικές 
διαφορές στα μερίδια αγοράς των επιχειρήσεων μετα¬ 
ξύ γειτονικών γεωγραφικών περιοχών ή οι σημαντικές 
διαφορές ως προς τις τιμές. 

Η σχετικές αγορές που αφορά η συγκέντρωση προ¬ 
κύπτουν από το συνδυασμό των επιμέρους σχετικών 
αγορών προϊόντων και των αντίστοιχων σχετικών γε¬ 
ωγραφικών αγορών. 
ϋι. Επηρεαζόμενες αγορές 

Γ ια τις ανάγκες αξιολόγησης της γνωστοποιούμενης συ¬ 
γκέντρωσης και τη συγκέντρωση των απαιτούμενων πλη¬ 
ροφοριών, με τον όρο «επηρεαζόμενη αγορά» νοείται: 

α) Κάθε σχετική αγορά στην οποία ασκούν επιχει¬ 
ρηματικές δραστηριότητες δύο ή περισσότερες από 
τις συμμετέχουσες στη συγκέντρωση επιχειρήσεις, 
εφόσον εκτιμάται ότι η συγκέντρωση θα οδηγήσει 
σε συνολικό μερίδιο στην αγορά αυτή ύψους τουλά¬ 
χιστον 15% (Η περίπτωση αφορά οριζόντιες σχέσεις), 
καθώς και 

β) Κάθε σχετική αγορά στην οποία ασκεί επιχειρη¬ 
ματικές δραστηριότητες οποιαδήποτε συμμετέχουσα 
επιχείρηση και βρίσκεται σε προηγούμενο ή επόμενο 
στάδιο της παραγωγικής ή εμπορικής διαδικασίας του 
προϊόντος σε σχέση με την αγορά στην οποία δραστη¬ 
ριοποιείται άλλη συμμετέχουσα επιχείρηση, και οποιο- 
δήποτε από τα ατομικά ή συνδυασμένα μερίδια αγοράς 
των επιχειρήσεων αυτών, σε οποιοδήποτε στάδιο της 
παραγωγικής ή εμπορικής διαδικασίας, ανέρχεται σε 
25% τουλάχιστον, ανεξάρτητα αν μεταξύ των μερών 
υφίσταται σχέση προμηθευτή/πελάτη 3 . (Η περίπτωση 
αφορά τις κάθετες σχέσεις) 


1 Κατά την έννοια του άρθρου 4 παράγραφος 3 

2 Για τον ορισμό των επηρεαζόμενων αγορών βλέπε Τμήμα 6 πα¬ 
ρόντος εντύπου 

3 Για παράδειγμα, αν ένα από τα μέρη της συγκέντρωσης έχει 
μερίδιο αγοράς πάνω από 25% σε αγσρά πρσηγούμενσυ σταδίου στη 
οποία δραστηριοποιείται το άλλο μέρος, τότε επηρεαζόμενες (σχετι¬ 
κές) αγορές είναι οι αγορές και του προηγούμενου και του επόμενου 
σταδίου. Επίσης, αν μια κάθετα ολοκληρωμένη επιχείρηση συγχωνευθεί 
με άλλη συμμετέχουσα στη συγκέντρωση που δραστηριοποιείται σε 
επόμενο στάδιο, και η συγκέντρωση σδηγεί σε συνδυασμένο μερίδιο 
αγοράς τουλάχιστον 25%, τότε επηρεαζόμενες αγορές είναι οι αγορές 
και του προηγούμενου και του επόμενου σταδίου. 

Βάσει των ανωτέρω ορισμών και των ορίων των μερι¬ 
δίων αγοράς, υποβάλετε τις ακόλουθες πληροφορίες: 

6.1. Προσδιορίστε και περιγράψτε εν συντομία τις επι- 
μέρους σχετικές αγορές προϊόντων και τις σχετικές 
γεωγραφικές αγορές (κατά τις αντίστοιχες έννοιες του 
Τμήματος 6), που αφορά η γνωστοποιούμενη πράξη. 

6.2. Καθορίστε τις επηρεαζόμενες αγορές, κατά την 
έννοια του Τμήματος 6, στην ελληνική επικράτεια. 

6.3. Για κάθε επηρεαζόμενη αγορά του Τμήματος 6, 
οριοθετήστε και επεξηγήστε την αντίστοιχη σχετική 
γεωγραφική αγορά. 

ΤΜΗΜΑ 7 

Στοιχεία για τις επηρεαζόμενες αγορές 

Για κάθε επηρεαζόμενη σχετική αγορά προϊόντων, για 
τα πέντε (5) τελευταία οικονομικά έτη υποβάλετε τις 
ακόλουθες πληροφορίες: 

7.1. Κατ’ εκτίμηση, το συνολικό μέγεθος της αγοράς 
εκφραζόμενο σε αξία πωλήσεων (σε ευρώ) και όγκο (μο¬ 
νάδες) 1 . Αναφέρατε τη βάση και τις πηγές των υπολογι¬ 
σμών και προσκομίστε, όπου είναι διαθέσιμα, έγγραφα 
προς επιβεβαίωση αυτών των υπολογισμών. 

7.2. Την αξία και τον όγκο των πωλήσεων καθώς και, 
κατ’ εκτίμηση, τα μερίδια αγοράς καθενός από τα μέρη 
που συμμετέχουν στη συγκέντρωση. 

7.3. Κατ’ εκτίμηση, το μερίδιο αγοράς, εκφραζόμενο 
σε αξία (και σε όγκο), όλων των ανταγωνιστών (συ¬ 
μπεριλαμβανομένων των εισαγωγέων), που κατέχουν 
τουλάχιστον 5% της σχετικής γεωγραφικής αγοράς. 

Στη βάση αυτή, δώστε την εκτίμησή σας για τον δείκτη 
ΗΗΙ 2 προ και μετά την πραγματοποίηση της συγκέντρω¬ 
σης, καθώς και τη διαφορά μεταξύ των δύο (δέλτα). 3 

Αναφέρατε τις πηγές που χρησιμοποιήθηκαν για τον 
υπολογισμό αυτών των μεριδίων αγοράς και υποβάλετε 
σχετικά έγγραφα, όπου είναι διαθέσιμα για την επιβε¬ 
βαίωση του υπολογισμού. 

ΤΜΗΜΑ 10 

Αξιολόγηση τυχόν συμπραξιακού αποτελέσματος μιας 
κοινής επιχείρησης 

10.1 Στο πλαίσιο του άρθρου 4 παράγραφος 5 του 
νόμου, παρακαλείσθε να απαντήσετε στις ακόλουθες 
ερωτήσεις: 

(α) Μήπως δύο ή περισσότερες μητρικές επιχειρήσεις 
εξακολουθούν να ασκούν σε σημαντικό βαθμό δραστη¬ 
ριότητες σε ίδια αγορά με την κοινή επιχείρηση ή σε 
αγορά προηγούμενου ή επόμενου σταδίου σε σχέση με 
αγορά της κοινής επιχείρησης ή σε γειτονική αγορά που 
συνδέεται στενά με αγορά της κοινής 4 ; 

Σε περίπτωση καταφατικής απάντησης, αναφέρετε 
για καθεμία από τις εν λόγω αγορές: 

τον κύκλο εργασιών κάθε μητρικής επιχείρησης το 
προηγούμενο οικονομικό έτος, 

τη σημασία, από οικονομικής άποψης, των δραστηρι¬ 
οτήτων της κοινής επιχείρησης σε σχέση μ’ αυτόν τον 
κύκλο εργασιών, 

το μερίδιο αγοράς κάθε μητρικής επιχείρησης. 

(β) Αν η απάντηση ανωτέρω υπό (α) είναι καταφατική 
και κατά την άποψή σας η δημιουργία της κοινής επι¬ 
χείρησης δεν συνεπάγεται συντονισμό μεταξύ ανεξάρ¬ 
τητων επιχειρήσεων που περιορίζει τον ανταγωνισμό 
κατά την έννοια του άρθρου 1 παράγραφος 1 ν.703/1977, 
αναλύστε τα επιχειρήματά σας 

(γ) με την επιφύλαξη των απαντήσεων στα ανωτέρω 
σημεία (α) και (β) και για είναι δυνατή η ολοκληρωμένη 
αξιολόγηση της υπόθεσης, εξηγήσατε γιατί πληρούνται 
τα κριτήρια του άρθρου 1 παράγραφος 3 ν.703/1977. 


ΤΜΗΜΑ 11 
Πρόσθετα Στοιχεία 

11.1 Αναφέρατε αν η υπαγωγή και συνεπώς η γνω¬ 
στοποίηση της συγκεκριμένης πράξης σύμφωνα με τις 
διατάξεις της ελληνικής νομοθεσίας για τον έλεγχο 
των συγκεντρώσεων, οφείλεται αποκλειστικά και μόνο 
στην εφαρμογή του κανόνα των δύο τρίτων κατά τον 
οποίο πράξη συγκέντρωσης αν και πληροί τα κριτήρια 
κοινοτικής υπαγωγής δεν θεωρείται ως κοινοτικών δι¬ 
αστάσεων όταν κάθε επιχείρηση πραγματοποιεί άνω 
των δύο τρίτων του ολικού κοινοτικού κύκλου εργασι¬ 
ών της σε ένα και το αυτό κράτος μέλος (Βλ. συνημ. 
Παράρτημα III) 

11.2 Αναφέρατε αν η γνωστοποιούμενη πράξη έχει 
γνωστοποιηθεί (και πότε) ή πρόκειται να γνωστοποιηθεί 
(και πότε) σε άλλα κράτη και σε ποια. 

ΤΜΗΜΑ 12 
Δήλωση 

Εφόσον οι γνωστοποιήσεις υπογράφονται από πληρε¬ 
ξουσίους επιχειρήσεων, αυτοί πρέπει να προσκομίζουν 
γραπτή σχετική εξουσιοδότηση. 

Στο τέλος της γνωστοποίησης πρέπει να περιλαμ¬ 
βάνεται η ακόλουθη δήλωση η οποία υπογράφεται 
από όλα τα γνωστοποιούντα μέρη ή από τους εκ¬ 
προσώπους ή πληρεξουσίους τους. 

«Οι υπογράφοντες δηλώνουμε ότι, καθόσον γνω¬ 
ρίζουμε και βάσιμα πιστεύουμε, οι πληροφορίες που 
περιλαμβάνονται στην παρούσα γνωστοποίηση εί¬ 
ναι αληθείς, ορθές και πλήρεις, ότι έχουν υποβλη¬ 
θεί πλήρη αντίγραφα των εγγράφων που ζητούνται 
με το «ΕΝΤΥΠΟ ΠΡΟΗΓΟΥΜΕΝΗΣ ΓΝΩΣΤΟΠΟΙΗΣΗΣ 
ΣΥΓΚΕΝΤΡΩΣΗΣ ΕΠΙΧΕΙΡΗΣΕΩΝ», ότι όλες οι εκτιμή¬ 
σεις επισημαίνονται ως τέτοιες και αποτελούν τις 
ακριβέστερες εκτιμήσεις των υπό κρίση πραγματικών 
περιστατικών και ότι όλες οι απόψεις που διατυπώ¬ 
νονται είναι ειλικρινείς. 


1 Η αξία και όγκος μιας αγοράς πρέπει να αντιστοιχούν στην παρα¬ 
γωγή, αφαιρουμένων των εξαγωγών και προστιθεμένων των εισαγωγών 
για τις υπό εξέταση γεωγραφικές περιοχές. Αν είναι αμέσως διαθέσιμα, 
παρακαλείσθε να υποβάλετε αναλυτικά στοιχεία για τις εισαγωγές και τις 
εξαγωγές ανά χώρα προέλευσης και προορισμού, αντίστοιχα. 

2 Ο δείκτης ΗΗΙ (ΗΘΓίίπόεΙιΙ-ΗίΓεοΐΊηημη Ιηάοχ) χρησιμοποιείται για τη 
μέτρηση των επιπέδων συγκέντρωσης και προκύπτει από την άθροιση 
των τετραγώνων των ατομικών μεριδίων αγοράς όλων των επιχειρή¬ 
σεων που δραστηριοποιούνται σε μία σχετική αγορά. Γ ια παράδειγμα, 
ο δείκτης ΗΗΙ μιας σχετικής αγοράς στην οποία δραστηριοποιούνται 5 
επιχειρήσεις με μερίδια 40%, 20%, 15%, 15% και 10%, αντίστοιχα, είναι 
2.550 (= 40 2 + 20 2 +15 2 + 15 2 + ΙΟ 2 ). Ο δείκτης ΗΗΙ κυμαίνεται από μια τιμή 
που προσεγγίζει το μηδέν (στην περίπτωση μιας τέλειας ανταγωνιστι¬ 
κής αγοράς) μέχρι το 10.000 (σε περίπτωση καθαρού μονοπωλίου). Ο 
δείκτης ΗΗΙ μετά την ολοκλήρωση της συγκέντρωσης υπολογίζεται με 
την υπόθεση εργασίας ότι τα ατομικά μερίδια αγοράς των επιχειρήσεων 
δεν μεταβάλλονται. Παρότι το ορθό είναι να περιληφθούν στην μέτρη¬ 
ση όλες οι επιχειρήσεις που δραστηριοποιούνται στη σχετική αγορά, 
η έλλειψη στοιχείων για πολύ μικρές επιχειρήσεις δεν έχει συνήθως 
ιδιαίτερη σημασία, αφού δεν επηρεάζουν σημαντικά τον ΗΗΙ. 

3 Η αύξηση του επιπέδου συγκέντρωσης, όπως μετράται με τον δεί¬ 
κτη ΗΗΙ, μπορεί να υπολογιστεί ανεξάρτητα από το συνολικό επίπεδο 
συγκέντρωσης στην αγορά, διπλασιάζοντας το γινόμενο των μεριδίων 
αγοράς των συμμετεχουσών επιχειρήσεων. Γ ια παράδειγμα, μια συγκέ¬ 
ντρωση επιχειρήσεων με μερίδια αγοράς 30% και 15% αντίστοιχα, θα 
οδηγούσε σε αύξηση του δείκτη ΗΗΙ κατά 900 μονάδες Γ (30 χ 15) χ 2], 
Η τεχνική αυτή εξηγείται ως εξής: πριν από τη συγκέντρωση, ο δείκτης 
ΗΗΙ περιλαμβάνει τα μεμονωμένα μερίδια αγοράς των συμμετεχουσών 
επιχειρήσεων στο τετράγωνο: (α) 2 + (β) 2 . Μετά τη συγκέντρωση, περι¬ 
λαμβάνει το τετράγωνο του αθροίσματος τους: (α + β) 2 , που ισούται με 
(α) 2 + (β) 2 + 2αβ. Επομένως, η αύξηση του ΗΗΙ ισούται με 2αβ. 

4 Για τους ορισμούς της αγοράς βλέπε παραπάνω Τμήμα 6. 

Έχουμε πλήρη γνώση των διατάξεων των άρθρων 4 
και 4β έως 4στ, καθώς και των άρθρων 25 και 26 του 
ν.703/1977, ως ισχύει». 

Τόπος και ημερομηνία 

Υπογραφές 

Ονοματεπώνυμο(-α) και ιδιότητα(-ες)» 

ΠΑΡΑΡΤΗΜΑ II 

ΕΝΤΥΠΟ ΠΛΗΡΟΥΣ ΓΝΩΣΤΟΠΟΙΗΣΗΣ 
ΤΜΗΜΑ 1 

Περιγραφή της συγκέντρωσης 

Υποβάλετε συνοπτική περιγραφή της συγκέντρωσης, 
προσδιορίζοντας όλα τα συμμετέχοντα μέρη, τον χαρα¬ 
κτήρα της συγκέντρωσης (για παράδειγμα: συγχώνευση, 
εξαγορά, σύσταση κοινής επιχείρησης), τους τομείς δρα¬ 
στηριότητας των μερών, τις αγορές τις οποίες αφορά 
η συγκέντρωση (ιδίως τις επηρεαζόμενες αγορές 1 ), και 
τους στρατηγικούς και οικονομικούς λόγους που δικαι¬ 
ολογούν την πραγματοποίηση της συγκέντρωσης. 

ΤΜΗΜΑ 2 

Πληροφορίες για τα μέρη 

2.1. Πληροφορίες ως προς το(-α) γνωστοποιούν(-τα) 
μέρος(-η) 

Αναφέρατε λεπτομερώς και με ακρίβεια τα εξής: 

2.1.1. Επωνυμία, διακριτικό τίτλο και διεύθυνση της 
έδρας της επιχείρησης. 

2.1.2. Ακριβές αντικείμενο εργασιών της επιχείρησης 
καθώς και τον καταστατικό της σκοπό. 

2.1.3. Όνομα, διεύθυνση, αριθμοί τηλεφώνου και τηλε- 
ομοιοτύπου, ηλεκτρονική διεύθυνση και ιδιότητα του 
αρμόδιου για την επικοινωνία προσώπου και 

2.1.4. Όνομα, διεύθυνση, αριθμοί τηλεφώνου και τη- 
λεομοιοτύπου, ηλεκτρονική διεύθυνση αντικλήτου 2 του 
γνωστοποιούντος μέρους (ή καθενός από τα γνωστο¬ 
ποιούντο μέρη), στον οποίο μπορούν να αποστέλλονται 
ή να επιδίδονται έγγραφα και ιδίως επιστολές παροχής 
στοιχείων, κλητεύσεις και αποφάσεις της Επιτροπής 
Ανταγωνισμού. 

2.2. Πληροφορίες για τα άλλα μέρη 3 που συμμετέχουν 
στη συγκέντρωση 

Αναφέρατε για καθένα από τα μέρη που συμμετέχουν 
στη συγκέντρωση (εκτός από το γνωστοποιούν ή τα 
γνωστοποιούντο μέρη) λεπτομερώς και με ακρίβεια τα 

εξής: 

2.2.1. Επωνυμία, διακριτικό τίτλο και διεύθυνση της 
έδρας της επιχείρησης. 

2.2.2. Ακριβές αντικείμενο εργασιών της επιχείρησης 
καθώς και τον καταστατικό της σκοπό. 

2.2.3. Όνομα, διεύθυνση, αριθμοί τηλεφώνου, τηλεομοι- 
οτύπου και ηλεκτρονική διεύθυνση, καθώς και ιδιότητα 
του αρμόδιου για την επικοινωνία προσώπου και. 

2.2.4. Όνομα, διεύθυνση, αριθμοί τηλεφώνου και 
τηλεομοιοτύπου και ηλεκτρονική διεύθυνση αντι¬ 
κλήτου 4 του συμμετέχοντος μέρους (ή καθενός από 
τα συμμετέχοντα μέρη), στον οποίο μπορούν να 
αποστέλλονται ή να επιδίδονται έγγραφα και ιδί¬ 
ως επιστολές παροχής στοιχείων, κλητεύσεις και 
αποφάσεις της Επιτροπής Ανταγωνισμού και των 
Υπηρεσιών της. 

2.3. Ορισμός νομίμων εκπροσώπων ή πληρεξουσίων 
δικηγόρων 

Όταν οι γνωστοποιήσεις υπογράφονται από τους νομί¬ 
μους εκπροσώπους ή τους πληρεξουσίους των υπόχρε¬ 
ων σε γνωστοποίηση μερών, οι υπογράφοντες οφείλουν 


να προσκομίσουν τα σχετικά νομιμοποιητικά έγγραφα 
σε πρωτότυπο ή επικυρωμένο ακριβές αντίγραφο του 
πρωτοτύπου. 

Αναφέρατε τα ακόλουθα λεπτομερή στοιχεία για τα 
ανωτέρω πρόσωπα, που έχουν εξουσιοδοτηθεί να ενερ¬ 
γούν για λογαριασμό κάθε μέρους που συμμετέχει στη 
συγκέντρωση, αναφέροντας ποιο συμμετέχον μέρος 
εκπροσωπεί έκαστος: 

2.3.1. Όνομα, διεύθυνση, αριθμοί τηλεφώνου και τη- 
λεομοιοτύπου, και ηλεκτρονική διεύθυνση του νομίμου 
εκπροσώπου ή πληρεξουσίου δικηγόρου 

2.3.2. Όνομα, διεύθυνση, αριθμοί τηλεφώνου και τηλε- 
ομοιοτύπου και ηλεκτρονική διεύθυνση του αρμοδίου 
για επικοινωνία προσώπου (αν διαφέρει από αυτά του 
2.3.1.) 

ΤΜΗΜΑ 3 

Λεπτομερή στοιχεία για τη συγκέντρωση 

3.1. Περιγράψτε τη φύση της γνωστοποιούμενης συ¬ 
γκέντρωσης, αναφέροντας ειδικότερα τα εξής: 

α) Αν η σκοπούμενη συγκέντρωση αποτελεί πλήρως 
νομότυπη συγχώνευση, απόκτηση αποκλειστικού ή 
κοινού ελέγχου, λειτουργικά αυτόνομη κοινή επιχείρη¬ 
ση κατά την έννοια του άρθρου 4 παράγραφος 5 του 
ν.703/1977, όπως ισχύει, ή σύμβαση ή άλλη πράξη με 
την οποία αποκτάται άμεσος ή έμμεσος έλεγχος κατά 
την έννοια του άρθρου 4 παράγραφος 3 του ανωτέρω 
νόμου 

β) Αν στη συγκέντρωση εμπλέκονται το σύνολο ή 
μέρος των επιχειρήσεων των μερών ή και των ομίλων 
αυτών 

γ) Σύντομη επεξήγηση της χρηματοοικονομικής διάρ¬ 
θρωσης της συγκέντρωσης 

δ) Εάν η δημόσια προσφορά ενός μέρους για τις κι¬ 
νητές αξίες του άλλου μέρους υποστηρίζεται από το 
όργανο διοίκησης ή άλλο καταστατικό όργανο που εκ¬ 
προσωπεί νομίμως το εν λόγω μέρος 

ε) Την προγραμματισμένη ή προτεινόμενη ή αναμε¬ 
νόμενη ημερομηνία επέλευσης σημαντικών γεγονότων 
από τα οποία εξαρτάται η ολοκλήρωση της συγκέντρω¬ 
σης 

στ) Τη σχεδιαζόμενη ή προτεινόμενη διάρθρωση του 
καθεστώτος ιδιοκτησίας και ελέγχου μετά την ολοκλή¬ 
ρωση της συγκέντρωσης 

ζ) Κάθε χρηματοδοτική ή άλλου είδους ενίσχυση που 
λαμβάνει οποιοδήποτε από τα μέρη από οποιαδήποτε 
πηγή, με στοιχεία ως προς τη φύση και το ύψος της 
ενίσχυσης και 

η) Τους οικονομικούς κλάδους που αφορά η συγκέ¬ 
ντρωση. 

3.2. Αναφέρατε την οικονομική αξία της γνωστο¬ 
ποιούμενης πράξης (τιμή εξαγοράς ή αξία όλων των 
σχετικών στοιχείων ενεργητικού, ανάλογα με την 
περίπτωση). 


1 Για τον προσδιορισμό των επηρεαζόμενων αγορών βλέπε Τμήμα 
6 υπό III. 

2 Όταν η έδρα του υπόχρεου σε γνωστοποίηση βρίσκεται εκτός Ν. 
Αττικής, διορίζεται υποχρεωτικά αντίκλητος. 

3 Περιλαμβάνεται και η προς εξαγορά επιχείρηση σε περίπτωση 
επιθετικής εξαγοράς, οπότε θα πρέπει να παρέχονται όσο το δυνατόν 
πιο λεπτομερή στοιχεία. 

4 Αντίκλητος διορίζεται απαραίτητα μόνο όταν η έδρα της συμμε- 
τέχουσας επιχείρησης βρίσκεται εκτός Ν.Αττικής. 

3.3. Για καθεμία από τις συμμετέχουσες στη συγκέ¬ 
ντρωση επιχειρήσεις 1 παρέχετε -συγκεντρωτικά αλλά 
και σε ανάλυση, κατά τα αναφερόμενα στην παράγρα¬ 
φο 5 του άρθρου 4στ - τα ακόλουθα στοιχεία για το 
τελευταίο οικονομικό έτος 2 : 

3.3.1. Παγκόσμιος κύκλος εργασιών (σε ευρώ) 

3.3.2. Κύκλος εργασιών στην ελληνική αγορά (σε 
ευρώ) 

3.4. Αναλύστε τους οικονομικούς λόγους που δικαιο¬ 
λογούν την πραγματοποίηση της συγκέντρωσης. 

ΤΜΗΜΑ 4 

Καθεστώς ιδιοκτησίας και έλεγχος 3 

4.1. Κάθε ένα από τα μέρη που συμμετέχουν στη συ¬ 
γκέντρωση παρέχει κατάλογο όλων των επιχειρήσεων 
που ανήκουν στον ίδιο επιχειρηματικό όμιλο. Ο κατά¬ 
λογος πρέπει να περιλαμβάνει: 

4.1.1. Όλες τις επιχειρήσεις ή τα πρόσωπα που ελέγ¬ 
χουν 4 τα ανωτέρω μέρη, άμεσα ή έμμεσα. 

4.1.2. Όλες τις επιχειρήσεις που ασκούν δραστηριότη¬ 
τες σε οποιαδήποτε από τις επηρεαζόμενες αγορές 5 και 
οι οποίες ελέγχονται, άμεσα ή έμμεσα: 

α) από τα μέρη αυτά 

β) από οποιαδήποτε άλλη επιχείρηση από τις αναφε- 
ρόμενες ανωτέρω υπό 4.1.1. 

Γ ια κάθε μια από τις ανωτέρω ζητούμενες καταχωρί¬ 
σεις, θα πρέπει να προσδιορίζεται ταυτόχρονα η φύση 
και τα μέσα του ελέγχου. 

Οι πληροφορίες που ζητούνται στο παρόν Τμήμα είναι 
δυνατόν να επεξηγούνται με πίνακες ή διαγράμματα 
όπου φαίνεται η διάρθρωση του καθεστώτος ιδιοκτη¬ 
σίας και ελέγχου των επιχειρήσεων. 

4.2. Γ ια τα μέρη που συμμετέχουν στη συγκέντρω¬ 
ση και κάθε επιχείρηση ή πρόσωπο που αναφέρεται 
στις απαντήσεις του Τμήματος 4.1, παρέχονται τα εξής 
στοιχεία: 

4.2.1. Κατάλογος με όλες τις επιχειρήσεις που ασκούν 
δραστηριότητες στις επηρεαζόμενες αγορές 6 , στις 
οποίες οι επιχειρήσεις ή τα πρόσωπα του ομίλου κα¬ 
τέχουν ατομικά ή συλλογικά τουλάχιστον 10% των δι¬ 
καιωμάτων ψήφου, του εκδοθέντος μετοχικού/εταιρικού 
κεφαλαίου ή άλλων τίτλων. 

Γ ια κάθε μία από τις περιπτώσεις αυτές, προσδιορίστε 
τον δικαιούχο και το ποσοστό που κατέχει 

4.2.2. Κατάλογος των μελών του οργάνου διοίκησης 
(Διοικητικού Συμβουλίου, Διαχειριστών κ.λπ.) κάθε επι¬ 
χείρησης, τα οποία είναι συγχρόνως μέλη οργάνου 
διοίκησης ή εποπτείας επιχειρήσεων που ασκούν δρα¬ 
στηριότητες σε επηρεαζόμενες αγορές 

και (όπου αυτό τυγχάνει εφαρμογής) για κάθε επιχεί¬ 
ρηση, κατάλογος των μελών του οργάνου εποπτείας 
της, τα οποία είναι συγχρόνως μέλη του οργάνου διοί¬ 
κησης άλλης επιχείρησης που ασκεί δραστηριότητες 
σε επηρεαζόμενες αγορές. 

Σε κάθε περίπτωση, αναφέρετε τις επωνυμίες των 
λοιπών επιχειρήσεων και τις θέσεις που κατέχουν σ’ 
αυτές τα ανωτέρω μέλη 

4.2.3. Λεπτομέρειες για τυχόν εξαγορές επιχειρήσεων, 
που ασκούν δραστηριότητες στις επηρεαζόμενες αγο¬ 
ρές 7 , στις οποίες προέβησαν κατά την τελευταία τριετία 
οι όμιλοι που αναφέρονται παραπάνω, στο Τμήμα 4.1. 

Οι πληροφορίες που ζητούνται ανωτέρω μπορούν 
να επεξηγούνται με Οργανογράμματα ή διαγράμματα 


οργανωτικής δομής για να καθίστανται περισσότερο 
κατανοητές. 

ΤΜΗΜΑ 5 

Συνοδευτικά έγγραφα 

Τα γνωστοποιούντα μέρη πρέπει να υποβάλουν τα 
ακόλουθα έγγραφα: 

5.1. Αντίγραφα όλων των τελικών ή των πλέον πρόσφα¬ 
των εγγράφων δυνάμει των οποίων πρόκειται να λάβει 
χώρα η συγκέντρωση, είτε με συμφωνία μεταξύ των μερών 
που συμμετέχουν στη συγκέντρωση, είτε με απόκτηση 
ελέγχουσας συμμετοχής είτε με δημόσια προσφορά. 

5.2. Γ ια τις δημόσιες προσφορές, αντίγραφο του εγγρά¬ 
φου της προσφοράς. Αν αυτό δεν είναι διαθέσιμο κατά τη 
γνωστοποίηση, υποβάλλεται το ταχύτερο δυνατό και το 
αργότερο μέχρι την αποστολή του προς τους μετόχους. 

5.3. Αντίγραφα των πλέον πρόσφατων ετήσιων εκθέ¬ 
σεων και οικονομικών καταστάσεων όλων των μερών 
που συμμετέχουν στη συγκέντρωση και 

5.4. Αντίγραφα όλων των αναλύσεων, εκθέσεων, μελε¬ 
τών, ερευνών και άλλων σχετικών εγγράφων που έχουν 
υποβληθεί προς ή εκπονηθεί από ή για μέλος(-η) του 
διοικητικού συμβουλίου ή του οργάνου εποπτείας ή 
άλλο πρόσωπο(-α) που ασκεί(-ούν) ανάλογα καθήκοντα 
ή στο(-α) οποίο(-α) έχουν ανατεθεί τέτοια καθήκοντα, ή 
στη συνέλευση των μετόχων, προκειμένου να αναλυθεί ή 
να αξιολογηθεί η συγκέντρωση όσον αφορά τα μερίδια 
αγοράς, τις συνθήκες ανταγωνισμού, τους ανταγωνιστές 
(πραγματικούς και δυνητικούς), τον σκοπό της συγκέ¬ 
ντρωσης, τις δυνατότητες αύξησης των πωλήσεων ή 
επέκτασης σε άλλες αγορές προϊόντων ή γεωγραφικές 
αγορές ή/και τις γενικές συνθήκες της αγοράς. 

Γ ια κάθε ένα από τα έγγραφα αυτά, αναφέρετε την 
ημερομηνία σύνταξης, το όνομα και την ιδιότητα του 
προσώπου που εκπόνησε την μελέτη ή το συνέταξε. 

ΤΜΗΜΑ 6 

Ορισμοί της αγοράς 

Οι αγορές των σχετικών προϊόντων και οι γεωγραφικές 
αγορές αποτελούν το πλαίσιο στο οποίο πρέπει να γίνει 
εκτίμηση της ισχύος που θα έχει στην αγορά η επιχειρη¬ 
ματική οντότητα που θα προκύψει από τη συγκέντρωση. 


1 Γ ια τον ορισμό της συμμετέχουσας επιχείρησης βλέπε άρθρα 4, 
4β και 4στ ν.703/1977, ως ισχύει καθώς και σχετική νομολογία της 
Επιτροπής Ανταγωνισμού στην σελίδα «ΑΠΟΦΑΣΕΙΣ» στον δικτυακό 
της τόπο (νννννν.ΘΡΒηΙ.αι·) και επικουρικά τη σχετική Ανακοίνωση της 
Ευρωπαϊκής Επιτροπής. 

2 Ο κύκλος εργασιών του εξαγοράζοντος ή των μερών που συμμετέχουν 
στη συγκέντρωση προκύπτει από το άθροισμα των κύκλων εργασιών των 
επιχειρήσεων που ορίζει το άρθρο 4στ παράγραφος 5 ν.703/1977, ως ισχύ¬ 
ει, κατά τα οριζόμενα και στην παράγραφο 2 του άρθρου αυτού. Όταν η 
συγκέντρωση πραγματοποιείται με την απόκτηση τμημάτων μιας ή περισ¬ 
σότερων επιχειρήσεων, ασχέτως αν τα τμήματα αυτά έχουν ή όχι νομική 
προσωπικότητα, λαμβάνονται υπόψη, όσον αφορά τον μεταβιβάζοντα, μόνο 
ο κύκλος εργασιών που αντιστοιχεί στο μεταβιβαζόμενο μέρος, σύμφωνα με 
τα οριζόμενα στην παράγραφο 3 του ανωτέρω άρθρου. Ειδικές διατάξεις 
σχετικά με τα πιστωτικά ιδρύματα, τις ασφαλιστικές εταιρείες, τους λοιπούς 
χρηματοοικονομικούς οργανισμούς και τις κοινές επιχειρήσεις περιέχονται 
στο άρθρο 4στ παράγραφοι 4, 5 και 6. 

3 Βλ. άρθρα 4 παράγραφοι 3 και 4 και 4στ παράγραφος 5. 

4 Κατά την έννοια του άρθρου 4 παράγραφος 3 

5 Για τον ορισμό των επηρεαζόμενων αγορών βλέπε Τμήμα 6 πα¬ 
ρόντος εντύπου 

6 Για τον ορισμό των επηρεαζόμενων αγορών βλέπε Τμήμα 6 πα¬ 
ρόντος εντύπου 

7 Για τον ορισμό των επηρεαζόμενων αγορών βλέπε Τμήμα 6 πα¬ 
ρόντος εντύπου 

Τα γνωστοποιούντα μέρη παρέχουν τα ζητούμενα στοι¬ 
χεία λαμβάνοντας υπόψη τους ακόλουθους ορισμούς: 
ί. Σχετικές αγορές προϊόντων 
Η σχετική αγορά προϊόντων περιλαμβάνει το σύνολο 
των προϊόντων ή/και υπηρεσιών που θεωρούνται από 
τον καταναλωτή εναλλάξιμα ή δυνάμενα να υποκα¬ 
τασταθούν μεταξύ τους, λόγω των χαρακτηριστικών 
τους, των τιμών τους και της χρήσης για την οποία 
προορίζονται. Η σχετική αγορά προϊόντων ενδέχεται, 
σε ορισμένες περιπτώσεις, να αποτελείται από επί μέ¬ 
ρους προϊόντα ή/και υπηρεσίες που παρουσιάζουν σε 
μεγάλο βαθμό όμοια φυσικά ή τεχνικά χαρακτηριστικά 
και είναι εναλλάξιμα. 

Μεταξύ των στοιχείων που επιτρέπουν τον προσδι¬ 
ορισμό της σχετικής αγοράς προϊόντων είναι η ανά¬ 
λυση των λόγων για τους οποίους περιλαμβάνονται 
στις αγορές αυτές ορισμένα προϊόντα ή υπηρεσίες, ενώ 
αποκλείονται άλλα με βάση τον ανωτέρω ορισμό και 
λαμβάνοντας υπόψη, για παράδειγμα, τη δυνατότητα 
υποκατάστασης, τους όρους ανταγωνισμού, τις τιμές, τη 
σταυροειδή ελαστικότητα της ζήτησης ή άλλα στοιχεία 
που είναι κρίσιμα για τον ορισμό των σχετικών αγορών 
προϊόντων, όπως για παράδειγμα, η δυνατότητα υποκα¬ 
τάστασης από την πλευρά της προσφοράς, 
ϋ. Σχετικές γεωγραφικές αγορές 
Η σχετική γεωγραφική αγορά περιλαμβάνει την πε¬ 
ριοχή στην οποία προσφέρουν ή ζητούν τα σχετικά 
προϊόντα ή παρέχουν τις σχετικές υπηρεσίες οι συμμε- 
τέχουσες επιχειρήσεις υπό επαρκώς ομοιογενείς συνθή¬ 
κες ανταγωνισμού και η οποία μπορεί να διακριθεί από 
άλλες γειτονικές γεωγραφικές περιοχές, ιδίως λόγω 
των αισθητά διαφορετικών συνθηκών ανταγωνισμού 
που επικρατούν σ’ αυτές. 

Στους παράγοντες που επιτρέπουν τον προσδιορισμό 
της σχετικής γεωγραφικής αγοράς περιλαμβάνονται η 
φύση και τα χαρακτηριστικά των σχετικών προϊόντων 
ή υπηρεσιών, η ύπαρξη φραγμών κατά την είσοδο στην 
αγορά, οι προτιμήσεις των καταναλωτών, οι ουσιαστικές 
διαφορές στα μερίδια αγοράς των επιχειρήσεων μετα¬ 
ξύ γειτονικών γεωγραφικών περιοχών ή οι σημαντικές 
διαφορές ως προς τις τιμές. 

Η σχετικές αγορές που αφορά η συγκέντρωση προ¬ 
κύπτουν από το συνδυασμό των επιμέρους σχετικών 
αγορών προϊόντων και των αντίστοιχων σχετικών γε¬ 
ωγραφικών αγορών. 
μι. Επηρεαζόμενες αγορές 

Για τις ανάγκες αξιολόγησης της γνωστοποιούμενης συ¬ 
γκέντρωσης και τη συγκέντρωση των απαιτούμενων πλη¬ 
ροφοριών, με τον όρο «επηρεαζόμενη αγορά» νοείται: 

α) Κάθε σχετική αγορά στην οποία ασκούν επιχειρη¬ 
ματικές δραστηριότητες δύο ή περισσότερες από τις 
συμμετέχουσες στη συγκέντρωση επιχειρήσεις, εφόσον 
εκτιμάται ότι η συγκέντρωση θα οδηγήσει σε συνολικό 
μερίδιο στην αγορά αυτή ύψους τουλάχιστον 15% (Η 
περίπτωση αφορά οριζόντιες σχέσεις), καθώς και 
β) Κάθε σχετική αγορά στην οποία ασκεί επιχειρηματι¬ 
κές δραστηριότητες οποιαδήποτε συμμετέχουσα επιχείρη¬ 
ση και βρίσκεται σε προηγούμενο ή επόμενο στάδιο της 
παραγωγικής ή εμπορικής διαδικασίας του προϊόντος σε 
σχέση με την αγορά στην οποία δραστηριοποιείται άλλη 
συμμετέχουσα επιχείρηση, και οποιοδήποτε από τα ατομικά 
ή συνδυασμένα μερίδια αγοράς των επιχειρήσεων αυτών, 
σε οποιοδήποτε στάδιο της παραγωγικής ή εμπορικής δι¬ 


αδικασίας, ανέρχεται σε 25% τουλάχιστον, ανεξάρτητα αν 
μεταξύ των μερών υφίσταται σχέση προμηθευτή/πελάτη I 
(Η περίπτωση αφορά τις κάθετες σχέσεις) 

Βάσει των ανωτέρω ορισμών και των ορίων των μερι¬ 
δίων αγοράς, υποβάλετε τις ακόλουθες πληροφορίες: 

6.1. Προσδιορίστε και περιγράψτε εν συντομία τις 
επιμέρους σχετικές αγορές προϊόντων και τις σχε¬ 
τικές γεωγραφικές αγορές (κατά τις αντίστοιχες 
έννοιες του Τμήματος 6), που αφορά η γνωστοποι¬ 
ούμενη πράξη. 

6.2. Καθορίστε τις επηρεαζόμενες αγορές, κατά την 
έννοια του Τμήματος 6, στην ελληνική επικράτεια. 

6.3. Γ ια κάθε επηρεαζόμενη αγορά του Τ μήματος 6., 
οριοθετήστε και επεξηγήστε την αντίστοιχη σχετική 
γεωγραφική αγορά. 

ιν. Άλλες αγορές στις οποίες ενδέχεται να έχει σημα¬ 
ντικές επιπτώσεις η γνωστοποιούμενη πράξη 

6.4. Με βάση τους προαναφερθέντες ορισμούς, περι- 
γράψτε άλλες αγορές προϊόντων (πλην των αναφερο- 
μένων στο Τμήμα 6.2.), στις οποίες ενδέχεται να έχει 
σημαντικές επιπτώσεις η γνωστοποιούμενη πράξη, και 
προσδιορίστε τις αγορές αυτές και γεωγραφικά. 

Ως τέτοιες αγορές αναφέρονται ενδεικτικά αυτές στις 
οποίες: 

α) οποιοδήποτε από τα μέρη που συμμετέχουν στη 
συγκέντρωση διαθέτει μερίδιο τουλάχιστον 25% και 
οποιοδήποτε άλλο μέρος είναι δυνητικός ανταγωνι¬ 
στής 2 

β) οποιοδήποτε από τα μέρη που συμμετέχουν στη 
συγκέντρωση διαθέτει μερίδιο τουλάχιστον 25% και 
οποιοδήποτε άλλο μέρος διαθέτει σημαντικά δικαιώμα¬ 
τα πνευματικής ή/και βιομηχανικής ιδιοκτησίας 

γ) δραστηριοποιείται οποιοδήποτε από τα μέρη και 
αποτελεί γειτονική αγορά, στενά συνδεόμενη με αγορά 
προϊόντων στην οποία δραστηριοποιείται άλλο μέρος 
της συγκέντρωσης, και τα ατομικά ή συνδυασμένα με¬ 
ρίδια αγοράς των μερών σε οποιαδήποτε από τις αγο¬ 
ρές αυτές είναι τουλάχιστον 25%. Οι αγορές προϊόντων 
είναι στενά συνδεόμενες γειτονικές αγορές, εφόσον 
τα προϊόντα είναι συμπληρωματικά μεταξύ τους 3 ή 
όταν ανήκουν σε φάσμα προϊόντων που αγοράζεται 
κατά κανόνα από την ίδια ομάδα πελατών για την ίδια 
τελική χρήση 4 

υπό την προϋπόθεση ότι, από γεωγραφική άποψη, κα¬ 
ταλαμβάνουν το σύνολο της ελληνικής επικράτειας. 


1 Γ ια παράδειγμα, αν ένα από τα μέρη της συγκέντρωσης έχει μερίδιο 
αγοράς πάνω από 25% σε αγορά προηγούμενου σταδίου στη οποία 
δραστηριοποιείται το άλλο μέρος, τότε επηρεαζόμενες (σχετικές) αγο¬ 
ρές είναι οι αγορές και του προηγούμενου και του επόμενου σταδίου. 
Επίσης, αν μια κάθετα ολοκληρωμένη επιχείρηση συγχωνευθεί με άλλη 
συμμετέχουσα στη συγκέντρωση που δραστηριοποιείται σε επόμενο 
στάδιο, και η συγκέντρωση οδηγεί σε συνδυασμένο μερίδιο αγοράς 
τουλάχιστον 25%, τότε επηρεαζόμενες αγορές είναι οι αγορές και του 
προηγούμενου και του επόμενου σταδίου. 

2 Ένα μέρος μπορεί να θεωρηθεί δυνητικός ανταγωνιστής, ιδίως, 
εφόσον σχεδιάζει να εισέλθει στην αγορά ή έχει αναπτύξει ή επιδιώξει 
τέτοια σχέδια κατά τα τελευταία δύο χρόνια 

3 Τα προϊόντα ή οι υπηρεσίες θεωρούνται συμπληρωματικά, εφό¬ 
σον, για παράδειγμα, η χρήση ή η κατανάλωση του ενός προϊόντος 
προϋποθέτει χρήση ή κατανάλωση του άλλου, όπως τα συρραπτικά 
μηχανήματα και οι συνδετήρες. 

4 Όπως, π.χ. το ουίσκι και το τζιν που πωλούνται σε κέντρα δια¬ 
σκέδασης, και τα διάφορα υλικά για τη συσκευασία ορισμένης κατη¬ 
γορίας προϊόντων, που πωλούνται στους καταναλωτές των εν λόγω 
προϊόντων 

Προκειμένου να είναι σε θέση η Επιτροπή Ανταγωνι¬ 
σμού να εξετάζει εξ αρχής τις ανταγωνιστικές επιπτώ¬ 
σεις της γνωστοποιούμενης πράξης και στις αγορές 
που αναφέρονται στο Τμήμα 6.4, τα γνωστοποιούντο 
μέρη καλούνται να υποβάλλουν τις πληροφορίες που 
ζητούνται στα Τμήματα 7 και 8 του παρόντος εντύπου 
και για τις αγορές αυτές. 

ΤΜΗΜΑ 7 

Στοιχεία για τις επηρεαζόμενες αγορές 

Για κάθε επηρεαζόμενη σχετική αγορά προϊόντων, για 
τα πέντε (5) τελευταία οικονομικά έτη υποβάλετε τις 
ακόλουθες πληροφορίες: 

7.1. Κατ’ εκτίμηση, το συνολικό μέγεθος της αγοράς 
εκφραζόμενο σε αξία πωλήσεων (σε ευρώ) και όγκο (μο¬ 
νάδες) 1 . Αναφέρατε τη βάση και τις πηγές των υπολογι¬ 
σμών και προσκομίστε, όπου είναι διαθέσιμα, έγγραφα 
προς επιβεβαίωση αυτών των υπολογισμών. 

7.2. Την αξία και τον όγκο των πωλήσεων καθώς και, 
κατ’ εκτίμηση, τα μερίδια αγοράς καθενός από τα μέρη 
που συμμετέχουν στη συγκέντρωση. 

7.3. Κατ’ εκτίμηση, το μερίδιο αγοράς, εκφραζόμενο 
σε αξία (και σε όγκο), όλων των ανταγωνιστών (συ¬ 
μπεριλαμβανομένων των εισαγωγέων), που κατέχουν 
τουλάχιστον 5% της σχετικής γεωγραφικής αγοράς. 

Στη βάση αυτή, δώστε την εκτίμησή σας για τον δείκτη 
ΗΗΙ 2 προ και μετά την πραγματοποίηση της συγκέντρω¬ 
σης, καθώς και τη διαφορά μεταξύ των δύο (δέλτα) 3 . 

Αναφέρατε τις πηγές που χρησιμοποιήθηκαν για τον 
υπολογισμό αυτών των μεριδίων αγοράς και υποβάλετε 
σχετικά έγγραφα, όπου είναι διαθέσιμα για την επιβε¬ 
βαίωση του υπολογισμού. 

7.4. Το όνομα, την διεύθυνση, τους αριθμούς τηλεφώ¬ 
νου και τηλεομοιοτύπου, καθώς και την ηλεκτρονική 
διεύθυνση του νομίμου εκπροσώπου των επιχειρήσεων- 
ανταγωνιστών, που αναφέρονται στο σημείο 7.3. 

7.5. Κατ’ εκτίμηση, την συνολική αξία, τον όγκο και τις 
χώρες προέλευσης των εισαγωγών, αναφέροντας: 

α) τι ποσοστό των εισαγωγών αυτών, προέρχονται 
από εταιρείες των ομίλων στους οποίους ανήκουν οι 
επιχειρήσεις που συμμετέχουν στη συγκέντρωση 

β) κατ’ εκτίμηση, τον βαθμό στον οποίο οι ανωτέ¬ 
ρω εισαγωγές επηρεάζονται από τυχόν ποσοστώσεις, 
δασμολογικούς και μη δασμολογικούς φραγμούς στο 
εμπόριο και 

γ) κατ’ εκτίμηση, τον βαθμό στον οποίο οι εισαγωγές 
αυτές επηρεάζονται από το κόστος μεταφοράς ή άλλο 
κόστος. 

7.6. Με ποιο τρόπο παράγουν, τιμολογούν και πωλούν 
τα προϊόντα ή/και τις υπηρεσίες τα μέρη που συμμε¬ 
τέχουν στη συγκέντρωση. Γ ια παράδειγμα, αν γίνεται 
επί τόπου παραγωγή και τιμολόγηση ή πωλούν μέσω 
τοπικών διανομέων. 

7.7. Συγκριτικό πίνακα του επιπέδου των τιμών στις 
οποίες διαθέτει τα προϊόντα/υπηρεσίες του κάθε μέρος 
που συμμετέχει στη συγκέντρωση, στα διάφορα κράτη 
μέλη της Ε.Ε. καθώς και στις χώρες στις οποίες τα 
προϊόντα αυτά παράγονται. 

7.8. Τη φύση και έκταση της κάθετης ολοκλήρωσης κα¬ 
θενός από τα μέρη που συμμετέχουν στη συγκέντρωση σε 
σύγκριση με τους μεγαλύτερους ανταγωνιστές τους. 

ΤΜΗΜΑ 8 

Γ ενικοί όροι στις επηρεαζόμενες αγορές 

8.1. Αναφέρατε τους πέντε μεγαλύτερους ανεξάρτητους 4 
προμηθευτές κάθε μέρους που συμμετέχει στη συγκέντρω¬ 


ση και το ποσοστό συμμετοχής κάθε προμηθευτή στο σύ¬ 
νολο των αγορών πρώτων υλών ή αγαθών που χρησιμο¬ 
ποιούνται για την παραγωγή των σχετικών προϊόντων που 
πραγματοποιεί το μέρος. Αναφέρατε την επωνυμία, την 
διεύθυνση, τους αριθμούς τηλεφώνου και τηλεομοιοτύπου 
και την ηλεκτρονική διεύθυνση κάθε προμηθευτή καθώς 
και το όνομα του νομίμου εκπροσώπου του. 

Διάρθρωση της προσφοράς στις επηρεαζόμενες αγορές 

8.2. Περιγράψτε τα δίκτυα διανομής και εξυπηρέτησης 
στις επηρεαζόμενες αγορές. Προς τούτο, να ληφθούν 
υπόψη και να αναφερθούν: 

α) Τα συστήματα διανομής που υφίστανται στην αγορά 
και η σημασία τους. Σε ποιο βαθμό πραγματοποιείται η 
διανομή από τρίτους ή/και επιχειρήσεις που ανήκουν στον 
ίδιο όμιλο με τα μέρη, όπως ορίζεται στο Τμήμα 4; 

β) Τα δίκτυα εξυπηρέτησης (για παράδειγμα, συντή¬ 
ρησης και επισκευής) που υφίστανται και η σημασία 
τους στις αγορές αυτές. Σε ποιο βαθμό παρέχονται οι 
αντίστοιχες υπηρεσίες από τρίτους ή/και από επιχει¬ 
ρήσεις που ανήκουν στον ίδιο όμιλο με τα μέρη, όπως 
ορίζεται στο Τμήμα 4; 

8.3. Αναφέρατε κατά προσέγγιση το σύνολο της ετήσιας 
παραγωγικής ικανότητας στην ελληνική αγορά, τα τρία 
τελευταία έτη. Για την περίοδο αυτή, τι ποσοστό της ικα¬ 
νότητας αυτής αναλογεί σε κάθε μέρος που συμμετέχει 
στη συγκέντρωση και ποια είναι τα αντίστοιχα ποσοστά 
χρησιμοποίησης της παραγωγικής τους ικανότητας; Κατά 
περίπτωση, αναφέρετε τον τόπο εγκατάστασης και την 
παραγωγική ικανότητα των μέσων παραγωγής καθενός 
από τα μέρη της συγκέντρωσης στις επηρεαζόμενες αγο¬ 
ρές, εφόσον βρίσκονται εντός της ελληνικής αγοράς. 


1 Η αξία και όγκος μιας αγοράς πρέπει να αντιστοιχούν στην παρα¬ 
γωγή, αφαιραυμένων των εξαγωγών και προστιθεμένων των εισαγωγών 
για τις υπό εξέταση γεωγραφικές περιοχές. Αν είναι αμέσως διαθέσιμα, 
παρακαλείσθε να υπαβάλετε αναλυτικά στοιχεία για τις εισαγωγές και 
τις εξαγωγές ανά χώρα προέλευσης και προορισμού, αντίστοιχα. 

2 Ο δείκτης ΗΗΙ (ΗθΓίίηόεΜΙ-ΗΪΓεοΙιηηεη Ιηόβχ) χρησιμοποιείται για τη 
μέτρηση των επιπέδων συγκέντρωσης και προκύπτει από την άθροιση 
των τετραγώνων των ατομικών μεριδίων αγοράς όλων των επιχειρή¬ 
σεων που δραστηριοποιούνται σε μία σχετική αγορά. Γ ια παράδειγμα, 
ο δείκτης ΗΗΙ μιας σχετικής αγοράς στην οποία δραστηριοποιούνται 
5 επιχειρήσεις με μερίδια 40%, 20%, 15%, 15% και 10%, αντίστοιχα, 
είναι 2.550 {= 40 2 + 20 2 + 15 2 + 15 2 + ΙΟ 2 ). Ο δείκτης ΗΗΙ κυμαίνεται από 
μια τιμή που προσεγγίζει το μηδέν (στην περίπτωση μιας τέλειας 
ανταγωνιστικής αγοράς) μέχρι το 10.000 (σε περίπτωση καθαρού μο¬ 
νοπωλίου). Ο δείκτης ΗΗΙ μετά την ολοκλήρωση της συγκέντρωσης 
υπολογίζεται με την υπόθεση εργασίας ότι τα ατσμικά μερίδια αγοράς 
των επιχειρήσεων δεν μεταβάλλονται. Παρότι το ορθό είναι να περι- 
ληφθούν στην μέτρηση όλες οι επιχειρήσεις που δραστηριοποιούνται 
στη σχετική αγορά, η έλλειψη στοιχείων για πολύ μικρές επιχειρήσεις 
δεν έχει συνήθως ιδιαίτερη σημασία, αφού δεν επηρεάζουν σημαντικά 
τον ΗΗΙ. 

3 Η αύξηση του επιπέδου συγκέντρωσης, όπως μετράται με τον δείκτη 
ΗΗΙ, μπορεί να υπολογιστεί ανεξάρτητα από το συνολικό επίπεδο συγκέ¬ 
ντρωσης στην αγορά, διπλασιάζοντας το γινόμενο των μεριδίων αγοράς 
των συμμετεχρυσών επιχειρήσεων. Για παράδειγμα, μια συγκέντρωση 
επιχειρήσεων με μερίδια αγοράς 30% και 15% αντίσταιχα, θα αδηγούσε σε 
αύξηση του δείκτη ΗΗΙ κατά 900 μονάδες β (30 χ 15) χ 2], Η τεχνική αυτή 
εξηγείται ως εξής: πριν από τη συγκέντρωση, ο δείκτης ΗΗΙ περιλαμβάνει 
τα μεμονωμένα μερίδια αγοράς των συμμετεχουσών επιχειρήσεων στο 
τετράγωνο: (α) 2 + (β) 2 . Μετά τη συγκέντρωση, περιλαμβάνει το τετράγωνο 
του αθροίσματος τους: (α + β) 2 , που ισούται με (α) 2 + (β) 2 + 2αβ. Επομένως, 
η αύξηση του ΗΗΙ ισούται με 2αβ. 

4 Ως ανεξάρτητοι νοούνται οι προμηθευτές οι οποίοι δεν αποτελούν 
θυγατρική ή αντιπρόσωπο (αςοπΐ) ή επιχείρηση του ομίλου του μέρους. 
Εκτός από τους πέντε αυτούς ανεξάρτητους προμηθευτές τα γνωστο¬ 
ποιούντο μέρη μπορούν, εφόσον το κρίνουν αναγκαίο για την ορθή 
αξιολόγηση της υπόθεσης τους, να αναφέρουν ξεχωριστά και τους «μη 
ανεξάρτητους» προμηθευτές. Το ίδιο ισχύει και για τα αναφερόμενα 
στο Τμήμα 8.6 του εντύπου σε σχέση με τους πελάτες. 

8.4. Αναφέρατε αν κάποιο από τα μέρη της συγκέ¬ 
ντρωσης ή από τους ανταγωνιστές έχουν προϊόντα υπό 
ανάπτυξη, προϊόντα που είναι πιθανό να κυκλοφορήσουν 
σύντομα στην αγορά ή αν σχεδιάζουν να επεκτείνουν 
(και με υπεργολαβία) την παραγωγική τους ικανότητα 
ή τις πωλήσεις τους. Στην περίπτωση αυτή, δώστε, κατ’ 
εκτίμηση, τις προβλεπόμενες πωλήσεις και τα προβλε- 
πόμενα μερίδια αγοράς των μερών που συμμετέχουν 
στη συγκέντρωση κατά τα επόμενα τρία έως πέντε 
χρόνια. 

8.5. Προσδιορίστε άλλα στοιχεία που θεωρείτε κρίσιμα 
σχετικά με την προσφορά. 

Διάρθρωση της ζήτησης στις επηρεαζόμενες 
αγορές 

8.6. Αναφέρατε τους πέντε μεγαλύτερους ανεξάρτη¬ 
τους πελάτες των μερών σε κάθε επηρεαζόμενη αγορά 
και το ατομικό ποσοστό κάθε πελάτη επί των συνολικών 
πωλήσεων των μερών. Αναφέρατε την επωνυμία, την 
διεύθυνση, τους αριθμούς τηλεφώνου και τηλεομοιοτύ- 
που, και την ηλεκτρονική διεύθυνση κάθε πελάτη καθώς 
και το όνομα του νομίμου εκπροσώπου του. 

8.7. Εξηγείστε τη διάρθρωση της ζήτησης αναφέρο- 
ντας στοιχεία ως προς: 

α) Τις φάσεις που διέρχονται οι αγορές όσον αφορά, 
για παράδειγμα, τη δημιουργία τους, την ανάπτυξή τους, 
την ωριμότητα και την κάμψη τους, καθώς και τις προ¬ 
βλέψεις ως προς τον ρυθμό αύξησης της ζήτησης 

β) τη σημασία των προτιμήσεων των πελατών, όσον 
αφορά για παράδειγμα την πίστη στο σήμα, την παροχή 
εξυπηρέτησης πριν και μετά την πώληση, την παροχή 
πλήρους φάσματος προϊόντων ή τα αποτελέσματα δι¬ 
κτύου 

γ) τον ρόλο της διαφοροποίησης των προϊόντων όσον 
αφορά τα χαρακτηριστικά ή την ποιότητα, καθώς και 
τον βαθμό στον οποίο τα προϊόντα των μερών που 
συμμετέχουν στη συγκέντρωση είναι στενά υποκατά¬ 
στατα 

δ) τον ρόλο του κόστους μεταστροφής από άποψη 
χρόνου και δαπανών (εννίΐοΐιίηρ οοείε) για τους πελάτες 
κατά την αλλαγή προμηθευτή 

ε) τον βαθμό συγκέντρωσης ή διασποράς των πε¬ 
λατών 

στ) την κατανομή των πελατών σε διαφορετικές 
ομάδες, περιγράφοντας τον «τυπικό πελάτη» κάθε 
ομάδας 

ζ) τη σημασία των συμβάσεων αποκλειστικής διανομής 
και άλλων ειδών μακροπρόθεσμων συμβάσεων και 

η) τον βαθμό στον οποίο αποτελούν σημαντικό παρά¬ 
γοντα ως πηγή ζήτησης οι δημόσιες αρχές, δημόσιες 
επιχειρήσεις ή οργανισμοί ή ανάλογοι φορείς. 

Είσοδος επιχειρήσεων στην αγορά 

8.8. Υπήρξε κατά τα πέντε τελευταία χρόνια κάποια 
σημαντική είσοδος στις επηρεαζόμενες αγορές; Σε πε¬ 
ρίπτωση καταφατικής απάντησης, αναφέρετε ως προς 
τους εισελθόντες, την επωνυμία, την διεύθυνση, τους 
αριθμούς τηλεφώνου και τηλεομοιοτύπου, και την ηλε¬ 
κτρονική διεύθυνση καθενός καθώς και το όνομα του 
νομίμου εκπροσώπου του και, κατά προσέγγιση, το ση¬ 
μερινό τους μερίδιο αγοράς. 

Αν κάποιο από τα μέρη που συμμετέχουν στη συγκέ¬ 
ντρωση εισήλθε σε επηρεαζόμενη αγορά κατά τα πέντε 

τελευταία χρόνια, αναφέρετε αναλυτικά τους φραγμούς 
εισόδου που συνάντησε. 

8.9. Υπάρχουν επιχειρήσεις (συμπεριλαμβανομένων εκεί¬ 
νων που προς το παρόν ασκούν δραστηριότητες μόνο σε 
αγορές εκτός ελληνικής αγοράς) που είναι πιθανόν να 
εισέλθουν στην αγορά; Σε περίπτωση καταφατικής απά¬ 
ντησης, αναφέρετε ως προς τις επιχειρήσεις αυτές, την 
επωνυμία, την διεύθυνση, τους αριθμούς τηλεφώνου και 
τηλεομοιοτύπου, και την ηλεκτρονική διεύθυνσή τους κα¬ 
θώς και το όνομα του νομίμου εκπροσώπου του και, κατά 
προσέγγιση, το σημερινό τους μερίδιο αγοράς. Εξηγήστε 
γιατί είναι πιθανή η εν λόγω είσοδος και προσδιορίστε, 
κατά προσέγγιση, τον χρόνο εντός του οποίου είναι πι¬ 
θανόν να πραγματοποιηθεί αυτή η είσοδος. 

8.10. Περιγράψτε τους παράγοντες που επηρεάζουν 
την είσοδο στις επηρεαζόμενες αγορές, τόσο από γεω¬ 
γραφική άποψη όσο και από άποψη προϊόντος. Προς το 
σκοπό αυτό, να ληφθούν υπόψη και να αναλυθούν: 

α) το συνολικό κόστος της εισόδου (έρευνα και ανά¬ 
πτυξη, οργάνωση συστημάτων διανομής, προώθηση προ¬ 
ϊόντων, διαφήμιση, εξυπηρέτηση κ.λπ.) μιας επιχείρησης 
ισοδύναμης με ένα σημαντικό βιώσιμο ανταγωνιστή, ανα- 
φέροντας το μερίδιο αγοράς του ανταγωνιστή αυτού 

β) τυχόν υφιστάμενοι νομικοί ή ρυθμιστικοί περιορι¬ 
σμοί στην είσοδο, όπως άδεια δημόσιας αρχής ή τήρη¬ 
ση προδιαγραφών, περιορισμοί που προκύπτουν από 
διαδικασίες πιστοποίησης κ.λπ. 

γ) κάθε περιορισμός που δημιουργείται από την 
ύπαρξη διπλωμάτων ευρεσιτεχνίας, τεχνογνωσίας και 
άλλων δικαιωμάτων πνευματικής ή βιομηχανικής ιδιο¬ 
κτησίας στις αγορές αυτές και κάθε περιορισμός που 
προκαλείται λόγω της άδειας εκμετάλλευσης τέτοιων 
δικαιωμάτων 

δ) ο βαθμός κατά τον οποίο κάθε μέρος που συμ¬ 
μετέχει στη συγκέντρωση είναι κάτοχος, δικαιοδόχος 
ή δικαιοπάροχος άδειας εκμετάλλευσης διπλωμάτων 
ευρεσιτεχνίας, τεχνογνωσίας και άλλων δικαιωμάτων 
στις σχετικές αγορές 

ε) η σημασία των οικονομιών κλίμακας για την πα¬ 
ραγωγή ή τη διανομή προϊόντων στις επηρεαζόμενες 
αγορές και 

στ) η πρόσβαση στις πηγές εφοδιασμού, όπως η δια¬ 
θεσιμότητα πρώτων υλών και αναγκαίας υποδομής. 

Έρευνα και ανάπτυξη 

8.11. Εξηγείστε τη σημασία της έρευνας και ανάπτυξης 
για τη μακροπρόθεσμη ανταγωνιστική ικανότητα επιχείρη¬ 
σης, που δραστηριοποιείται στις επηρεαζόμενες αγορές. 
Εξηγείστε τη φύση της έρευνας και ανάπτυξης που πραγ¬ 
ματοποιούν στις επηρεαζόμενες αγορές οι συμμετέχουσες 
επιχειρήσεις, αναλύοντας, ιδίως τα ακόλουθα: 

α) τις τάσεις και την ένταση της έρευνας και ανάπτυ¬ 
ξης 1 στις αγορές αυτές εν γένει και ειδικότερα για τα 
μέρη που συμμετέχουν στη συγκέντρωση 

β) την εξέλιξη της τεχνολογικής ανάπτυξης στις 
αγορές αυτές, που παρατηρήθηκε κατά την πάροδο 
πρόσφορης χρονικής περιόδου (περιλαμβανομένων 
των εξελίξεων στην ανάπτυξη προϊόντων ή/και υπηρε¬ 
σιών, παραγωγικών διαδικασιών, συστημάτων διανομής, 
κ.λπ.) 

1 Η ένταση της έρευνας και ανάπτυξης ορίζεται ως το ποσοστό 
του κύκλου εργασιών που αντιστοιχεί στη δαπάνη για την έρευνα και 
ανάπτυξη. 

γ) τις σημαντικότερες καινοτομίες που πραγματοποι¬ 
ήθηκαν στις επηρεαζόμενες αγορές και τις επιχειρήσεις 
στις οποίες οφείλονται αυτές οι καινοτομίες και 

δ) την εξέλιξη των καινοτομιών στις αγορές αυτές 
και το σημείο της εξέλιξης που βρίσκονται τα μέρη που 
συμμετέχουν στη συγκέντρωση. 

Συμφωνίες συνεργασίας 

8.12. Σε ποιο βαθμό υπάρχουν συμφωνίες συνεργασίας 
(οριζόντιες ή κάθετες) στις επηρεαζόμενες αγορές; 

8.13. Αναφέρατε λεπτομερή στοιχεία για τις σημαντι¬ 
κότερες συμφωνίες συνεργασίας στις επηρεαζόμενες 
αγορές, που έχουν συνάψει τα μέρη που συμμετέχουν 
στη συγκέντρωση, όπως συμφωνίες έρευνας και ανά¬ 
πτυξης, χορήγησης αδειών εκμετάλλευσης, από κοινού 
παραγωγής, εξειδίκευσης, διανομής, μακροπρόθεσμου 
εφοδιασμού και ανταλλαγής πληροφοριών και, υποβά¬ 
λετε αντίγραφο των συμφωνιών αυτών. 

Εμπορικές ενώσεις 

8.14. Όσον αφορά τις υφιστάμενες εμπορικές ενώσεις 
στις επηρεαζόμενες αγορές, αναφέρετε: 

α) τις ενώσεις των οποίων είναι μέλη τα μέρη που 
συμμετέχουν στη συγκέντρωση 

β) τις σημαντικότερες εμπορικές ενώσεις, στις οποίες 
ανήκουν οι πελάτες και προμηθευτές των μερών. 

Αναφέρατε την επωνυμία, την διεύθυνση, τους αριθ¬ 
μούς τηλεφώνου και τηλεομοιοτύπου, την ηλεκτρονική 
διεύθυνση και το αρμόδιο για επικοινωνία πρόσωπο για 
κάθε μία των ενώσεων που αναφέρονται ανωτέρω. 

ΤΜΗΜΑ 9 

Γ ενικό πλαίσιο της αγοράς και βελτίωση της 
αποτελεσματικότητας 

9.1. Περιγράψτε το διεθνές πλαίσιο της σκοπούμενης 
συγκέντρωσης, αναφέροντας ιδίως τη θέση καθενός 
των μερών που συμμετέχουν στη συγκέντρωση, από 
άποψη μεγέθους και ανταγωνιστικής ισχύος (α) στην 
παγκόσμια αγορά, (β) στην Ευρωπαϊκή αγορά και (γ) 
στην Βαλκανική ή/και στην Μεσόγειο. 

9.2. Περιγράψτε τον τρόπο με τον οποίο η σκοπούμενη 
συγκέντρωση ενδέχεται να επηρεάσει τα συμφέροντα 
των ενδιάμεσων και τελικών καταναλωτών, καθώς και την 
εξέλιξη της τεχνολογικής και οικονομικής προόδου. 

9.3. Εάν επιθυμείτε να εξετάσει ειδικά η Επιτροπή εξαρ¬ 
χής 1 κατά πόσον η βελτίωση της αποτελεσματικότητας 
(θίίίσίθπσγ ραίπε) που θα προκύψει από τη συγκέντρωση 
ενδέχεται να αυξήσει την ικανότητα και τα κίνητρα της 
νέας οικονομικής οντότητας να δράσει ευεργετικά για τον 
ανταγωνισμό προς όφελος των καταναλωτών, περιγράφετε, 
υποβάλλοντας σχετικά συνοδευτικά έγγραφα, την βελτίω¬ 
ση της αποτελεσματικότητας (ιδίως εξοικονόμηση κόστους, 
εισαγωγή νέων προϊόντων και βελτιώσεις των υπηρεσιών 
ή των προϊόντων) που αναμένεται να προκόψουν από τη 
σκοπούμενη συγκέντρωση αναφορικά με οποιοδήποτε από 
τα σχετικά προϊόντα που αυτή αφορά. 2 

Για κάθε επικαλούμενη βελτίωση της αποτελεσμα¬ 
τικότητας: 

(ί) αναφέρετε λεπτομερώς τον τρόπο με τον οποίο 
η σχεδιαζόμενη συγκέντρωση θα επιτρέψει στη νέα 
οικονομική οντότητα να επιτύχει βελτίωση της αποτελε¬ 
σματικότητας. Προσδιορίστε τις ενέργειες στις οποίες 
προτίθενται να προβούν τα μέρη για να επιτύχουν τη 
βελτίωση της αποτελεσματικότητας, τους κινδύνους 


που εμπεριέχει η επιδίωξη αυτή, καθώς και τον χρόνο 
και το κόστος που απαιτείται για την επίτευξή της, 
(ϋ)προσδιορίστε ποσοτικά, όπου είναι δυνατό, τη 
βελτίωση της αποτελεσματικότητας και επεξηγήστε 
λεπτομερώς τον τρόπο προσδιορισμού. Όπου ενδεί- 
κνυται, προβείτε επίσης σε εκτίμηση της σημασίας της 
βελτίωσης της αποτελεσματικότητας όσον αφορά την 
εισαγωγή νέων προϊόντων ή τη βελτίωση της ποιότητας 
των υφιστάμενων. Για τη βελτίωση της αποτελεσματι¬ 
κότητας που συνεπάγεται εξοικονόμηση κόστους, ανα¬ 
φέρετε χωριστά την εξοικονόμηση σε εφάπαξ πάγιες 
δαπάνες (οπθ-Ιίπιβ ίίχβά οοεί εανίπρε), σε επαναλαμβα¬ 
νόμενες πάγιες δαπάνες (ΓθουπΊπρ ΐίχσά σοεί εανίπρε), 
καθώς και σε μεταβλητό κόστος (ναπαόΐθ οοεί εανίηρε) 
(σε ευρώ ανά μονάδα και σε ευρώ ανά έτος), 

(ίϋ) προσδιορίστε τον βαθμό στον οποίο οι καταναλωτές 
είναι πιθανό να επωφεληθούν από τη βελτίωση της απο¬ 
τελεσματικότητας, και επεξηγήστε λεπτομερώς τον τρόπο 
με τον οποίο καταλήγετε στο συμπέρασμα αυτό, 

(ϊν) αναφέρετε τους λόγους για τους οποίους τα μέρη 
(ή το μέρος) δεν μπορούν να επιτύχουν ανάλογη βελ¬ 
τίωση της αποτελεσματικότητας με άλλα μέσα, πλην 
της γνωστοποιούμενης συγκέντρωσης, και κατά τρό¬ 
πο που δεν είναι πιθανό να δημιουργήσει προβλήματα 
ανταγωνισμού. 

ΤΜΗΜΑ 10 

Αξιολόγηση τυχόν συμπραξιακού αποτελέσματος μιας 
κοινής επιχείρησης 

10.1 Στο πλαίσιο του άρθρου 4 παράγραφος 5 του 
νόμου, παρακαλείσθε να απαντήσετε στις ακόλουθες 
ερωτήσεις: 

(α) Μήπως δύο ή περισσότερες μητρικές επιχειρήσεις 
εξακολουθούν να ασκούν σε σημαντικό βαθμό δραστη¬ 
ριότητες σε ίδια αγορά με την κοινή επιχείρηση ή σε 
αγορά προηγούμενου ή επόμενου σταδίου σε σχέση με 
αγορά της κοινής επιχείρησης ή σε γειτονική αγορά που 
συνδέεται στενά με αγορά της κοινής 3 ; 

Σε περίπτωση καταφατικής απάντησης, αναφέρετε 
για καθεμία από τις εν λόγω αγορές: 

τον κύκλο εργασιών κάθε μητρικής επιχείρησης το 
προηγούμενο οικονομικό έτος, 
τη σημασία, από οικονομικής άποψης, των δραστηρι¬ 
οτήτων της κοινής επιχείρησης σε σχέση μ’ αυτόν τον 
κύκλο εργασιών, 

το μερίδιο αγοράς κάθε μητρικής επιχείρησης. 

(β) Αν η απάντηση ανωτέρω υπό (α) είναι καταφατική 
και κατά την άποψή σας η δημιουργία της κοινής επι¬ 
χείρησης δεν συνεπάγεται συντονισμό μεταξύ ανεξάρ¬ 
τητων επιχειρήσεων που περιορίζει τον ανταγωνισμό 
κατά την έννοια του άρθρου 1 παράγραφος 1 ν.703/1977, 
αναλύστε τα επιχειρήματά σας 
(γ) με την επιφύλαξη των απαντήσεων στα ανωτέρω 
σημεία (α) και (β) και για είναι δυνατή η ολοκληρωμένη 
αξιολόγηση της υπόθεσης, εξηγήσετε γιατί πληρούνται 
τα κριτήρια του άρθρου 1 παράγραφος 3 ν.703/1977. 


1 Η υποβολή των πληροφοριών του Τμήματος 9.3 είναι προαιρετική. Η 
μη υποβολή των ζητούμενων πληροφοριών σχετικά με τη βελτίωση της 
αποτελεσματικότητας στο στάδιο της γνωστοποίησης δεν αποκλείει 
την παροχή των σχετικών πληροφοριών σε επόμενο στάδιο. 

2 Για περισσότερες οδηγίες σχετικά με την αξιολόγηση της βελτίωσης 
της αποτελεσματικότητας, βλέπε ανακοίνωση της Επιτροπής για την 
αξιολόγηση των οριζόντιων συγκεντρώσεων. 

3 Για τους ορισμούς της αγοράς βλέπε παραπάνω Τμήμα 6. 

Αλλαγή της νομικής βάσης της γνωστοποίησης 

10.2 Σε περίπτωση που η Επιτροπή Ανταγωνισμού 
διαπιστώσει ότι η γνωστοποιούμενη πράξη δεν συ- 
νιστά συγκέντρωση κατά την έννοια του άρθρου 4, 
επιθυμείτε να αντιμετωπισθεί ως αίτηση για τη χο¬ 
ρήγηση απαλλαγής (εξαίρεσης) βάσει του άρθρου 1 
παράγραφος 3 ή αρνητικής πιστοποίησης βάσει του 
άρθρου 11 ν.703/1977; 

Σε καταφατική περίπτωση θα πρέπει να συνυποβλη- 
θούν τα στοιχεία της αντίστοιχης αίτησης. 

ΤΜΗΜΑ 11 
Πρόσθετα Στοιχεία 

11.1 Αναφέρατε αν η υπαγωγή και συνεπώς η γνω¬ 
στοποίηση της συγκεκριμένης πράξης σύμφωνα με τις 
διατάξεις της ελληνικής νομοθεσίας για τον έλεγχο 
των συγκεντρώσεων, οφείλεται αποκλειστικά και μόνο 
στην εφαρμογή του κανόνα των δύο τρίτων κατά τον 
οποίο πράξη συγκέντρωσης αν και πληροί τα κριτήρια 
κοινοτικής υπαγωγής δεν θεωρείται ως κοινοτικών δι¬ 
αστάσεων όταν κάθε επιχείρηση πραγματοποιεί άνω 
των δύο τρίτων του ολικού κοινοτικού κύκλου εργασι¬ 
ών της σε ένα και το αυτό κράτος μέλος (Βλ. συνημ. 
Παράρτημα III) 

11.2 Αναφέρατε αν η γνωστοποιούμενη πράξη έχει 
γνωστοποιηθεί (και πότε) ή πρόκειται να γνωστοποιηθεί 
(και πότε) σε άλλα κράτη και σε ποια. 

ΤΜΗΜΑ 12 
Δήλωση 

Εφόσον οι γνωστοποιήσεις υπογράφονται από πληρε¬ 
ξουσίους επιχειρήσεων, αυτοί πρέπει να προσκομίζουν 
γραπτή σχετική εξουσιοδότηση. 

Στο τέλος της γνωστοποίησης πρέπει να περιλαμβά¬ 
νεται η ακόλουθη δήλωση η οποία υπογράφεται από 
όλα τα γνωστοποιούντο μέρη ή από τους εκπροσώπους 
ή πληρεξουσίους τους. 

«Οι υπογράφοντες δηλώνουμε ότι, καθόσον γνω¬ 
ρίζουμε και βάσιμα πιστεύουμε, οι πληροφορίες 
που περιλαμβάνονται στην παρούσα γνωστοποί¬ 
ηση είναι αληθείς, ορθές και πλήρεις, ότι έχουν 
υποβληθεί πλήρη αντίγραφα των εγγράφων που 
ζητούνται με το «ΕΝΤΥΠΟ ΠΡΟΗΓΟΥΜΕΝΗΣ ΓΝΩ¬ 
ΣΤΟΠΟΙΗΣΗΣ ΣΥΓΚΕΝΤΡΩΣΗΣ ΕΠΙΧΕΙΡΗΣΕΩΝ», ότι 
όλες οι εκτιμήσεις επισημαίνονται ως τέτοιες και 
αποτελούν τις ακριβέστερες εκτιμήσεις των υπό 
κρίση πραγματικών περιστατικών και ότι όλες οι 
απόψεις που διατυπώνονται είναι ειλικρινείς/Εχου- 
με πλήρη γνώση των διατάξεων των άρθρων 4 και 
4β έως 4στ, καθώς και των άρθρων 25 και 26 του 
ν.703/1977, ως ισχύει». 

Τόπος και ημερομηνία 

Υπογραφές 

Ονοματεπώνυμο(-α) και ιδιότητα(-ες)» 


ΠΑΡΑΡΤΗΜΑ III 

Απόσπασμα του ΚΑΝΟΝΙΣΜΟΥ (ΕΚ) αριθ. 139/2004 
ΤΟΥ ΣΥΜΒΟΥΛΙΟΥ της 20ης Ιανουάριου 2004 για τον 
έλεγχο των συγκεντρώσεων μεταξύ επιχειρήσεων 
Άρθρο 1 

Πεδίο εφαρμογής 

1. Ο παρών κανονισμός ισχύει για όλες τις συγκε¬ 
ντρώσεις με κοινοτική διάσταση , όπως αυτή ορίζεται 
στο παρόν άρθρο, υπό την επιφύλαξη του άρθρου 4 
παράγραφος 5 και του άρθρου 22. 

2. Μία συγκέντρωση έχει κοινοτική διάσταση όταν: 
α) ο συνολικός κύκλος εργασιών που πραγματοποι¬ 
ούν παγκοσμίως όλες οι συμμετέχουσες επιχειρήσεις 
υπερβαίνει τα 5 δισεκατομμύρια ευρώ και 

β) δύο τουλάχιστον από τις συμμετέχουσες επιχει¬ 
ρήσεις πραγματοποιούν, κάθε μία χωριστά, εντός της 
Κοινότητας, συνολικό κύκλο εργασιών άνω των 250 
εκατομμυρίων ευρώ, εκτός εάν κάθε μία από τις συμ¬ 
μετέχουσες επιχειρήσεις πραγματοποιεί άνω των δύο 
τρίτων του συνολικού κοινοτικού κύκλου εργασιών της 
σε ένα και το αυτό κράτος μέλος. 

3. Μία συγκέντρωση που δεν υπερβαίνει τα κατώτατα 
όρια που προβλέπονται στην παράγραφο 2 έχει κοινο¬ 
τική διάσταση, εφόσον: 

α) ο συνολικός κύκλος εργασιών που πραγματοποι¬ 
ούν παγκοσμίως όλες οι συμμετέχουσες επιχειρήσεις 
υπερβαίνει τα 2,5 δισεκατομμύρια ευρώ 
β) ο συνολικός κύκλος εργασιών που πραγματοποι¬ 
ούν όλες οι συμμετέχουσες επιχειρήσεις σε κάθε ένα 
από τρία τουλάχιστον κράτη μέλη, υπερβαίνει τα 100 
εκατομμύρια ευρώ 

γ) σε κάθε ένα από τα τρία τουλάχιστον κράτη μέλη 
που λαμβάνονται υπόψη για τους σκοπούς του στοιχεί¬ 
ου β), δύο τουλάχιστον από τις συμμετέχουσες επιχειρή¬ 
σεις πραγματοποιούν κάθε μία χωριστά συνολικό κύκλο 
εργασιών άνω των 25 εκατομμυρίων ευρώ και 
δ) δύο τουλάχιστον από τις συμμετέχουσες επιχει¬ 
ρήσεις πραγματοποιούν, κάθε μία χωριστά, εντός της 
Κοινότητας συνολικό κύκλο εργασιών άνω των 100 
εκατομμυρίων ευρώ, εκτός εάν κάθε μία από τις συμ¬ 
μετέχουσες επιχειρήσεις πραγματοποιεί άνω των δύο 
τρίτων του συνολικού κοινοτικού κύκλου εργασιών της 
σε ένα και το αυτό κράτος μέλος. 

4. Βάσει των στατιστικών στοιχείων τα οποία μπορούν 
να παρέχονται τακτικά από τα κράτη μέλη, η Επιτροπή 
υποβάλει στο Συμβούλιο μέχρι την 1η Ιουλίου 2009, έκ¬ 
θεση σχετικά με την εφαρμογή των κατωτάτων ορίων 
και των κριτηρίων που θεσπίζονται στις παραγράφους 
2 και 3 και μπορεί να υποβάλει προτάσεις σύμφωνα με 
την παράγραφο 5. 

5. Μετά την υποβολή της έκθεσης που αναφέρεται 
στην παράγραφο 4 και με πρόταση της Επιτροπής, το 
Συμβούλιο μπορεί, αποφασίζοντας με ειδική πλειοψηφία, 
να επανεξετάζει τα κατώτατα όρια και τα κριτήρια που 
προβλέπονται στην παράγραφο 3. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μάΐου 2006 
Ο Πρόεδρος 

ΣΠΥΡΙΔΩΝ ΖΗΣΙΜΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βαο. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για ία φωτοαντίγραφα ΦΕΚ σε 0,15 βυτο ανά σελίδα. 

Σε μορφή θθ: 


Τεύχος 

Περίοδος 

ευπο 

Τεύχος 

Περίοδος 

ΕΘΗΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θιιιό προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οά-Γοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευ ιό ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίπίετηθΐ: Ιι«ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., ητιμή προσαυξάνεται πέραν του ποσού 
της ετήοιας συνδρομής έτους 2006, κατά 40 αυτό ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙβΓΠβΙ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικό γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά οπό 08.00 έως 13.00' 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙΠ1ρ://νννννν.6ί.9Γ - ε-πιοίΙ: «/θόπΐ35ΐ6Γ@β1.9Γ 

















